text:
30 novembre 2006
Concors di traduzion a Felet
Vuê joibe ai 30 di Novembar aes 6 sot sere li de sale consiliâr a Felet il comun di Tavagnà, adun cu la associazion LinguESTpress, al presente il concors "ESTROVERSO", Premi internazionâl di traduzion di leterature pe infanzie des lenghis dal est Europe al talian e al furlan.
Cul patrocini di Regjon autonome FVJ - assessorât ae culture, Provincie di Udin, Universitât dal Friûl e la Agjenzie Regjonâl pe Lenghe Furlane.
Cul patrocini di Regjon autonome FVJ - assessorât ae culture, Provincie di Udin, Universitât dal Friûl e la Agjenzie Regjonâl pe Lenghe Furlane.
29 novembre 2006
Bulo Dario, bulos chei di Cjasesole!!!
Ancje se o vin za fevelât, cheste e val la pene di tornâ a ricuardâle: Dog of Tires si è confermade come une grande manifestazion sportive. Par savê come che e je lade, lait a lei achì.
Grazie a fotorf pe segnalazion e inmò compliments ai organizadôrs!
Grazie a fotorf pe segnalazion e inmò compliments ai organizadôrs!
28 novembre 2006
Un altri consei comunâl
La setemane passade non vin rivât a discuti dut l'ordin dal dì e duncje martars ai 28 di Novembar aes 6 e mieze sot sere al è inmò Consei comunâl.
27 novembre 2006
Pal Parlament
Tal consei comunâl de setemane passade o ai rivât a fâ aprovâ cheste delibare che o mandarìn al Parlament a Rome. O soi propit content parcè che al sarès pardabon un at impuartant rivâ a ratificâ la Cjarte europeane pes lenghis regjonâls (1992).
26 novembre 2006
25 novembre 2006
Usgnot teatri a Maian, sabide aes 20.45
Usgnot li dal auditorium e continue la rassegne di teatri adun cu la Pro Majano: "il Volpone" al è il titul dal spetacul.
Achì i detais de serade
Achì i detais de serade
22 novembre 2006
Us spieti vinars ai 24 di Novembar al Picaron
Vinars ai 24 di Novembar dal 2006 aes 8 di sere li dal ristorant “Al Picaron” (Sant Denêl) si davuelzarà la cunvigne: Friûl - Vignesie Julie e Sardegne, Regjons di Europe, specialitât a confront.
Intervents:
- Introduzion di Adriano Piuzzi, Assessôr de Provincie di Udin;
- "I risis in teme di tutele linguistiche te finanziarie statâl e tal gnûf Statût de Regjon Friûl-VJ" di Carli Pup Puartevôs dal Comitât 482;
- conclusions di on. Renzo Tondo e on. Mauro Pili, za presidents de Regjon Friûl-VJ e de Regjon Sardegne e components de XIV comission parlamentâr Afârs europeans.
21 novembre 2006
Interviste radiofoniche
Cheste interviste e je lade in onde vinars passât a buinore. O ringrazii Luca par vêmi judât a metile te rêt. Buine scolte.
La Patrie dal Friûl a Onde Furlane
Caricato da farcadice
La Patrie dal Friûl a Onde Furlane
Caricato da farcadice
20 novembre 2006
Consei comunâl
19 novembre 2006
Casciano al lasse il grup di Fi-An-Udc
Ancje se un tic in ritart (cualchidun al à ancje pensât mâl, vere Masanc?) us publichi l'articul di vuê sul MV...
18 novembre 2006
Dal multimateriâl al monomateriâl
Tal display che al è in place fûr dal comun e je la comunicazion che si passarà de racuelte multimateriâl di cumò a chê monomateriâl. Chest al significhe che cumò o varìn di fâ plui atenzion tal dividi lis scovacis e no dome in scovacis umidis e secjis, e ancje i cassonets a saran di plui: veri-alumini; umit no riciclabil, cjarte, plastiche...
16 novembre 2006
Spietant la cunvigne dai 24, cjante che ti passe...
La nestre regjon si conferme ai prins puest te sene musicâl taliane, ancje se radios e televisions al semee che no si rindinc cont. Achì us presenti l'ultin video dai Kosovni Odpadki, grup furlan che al cjant in sloven e furlan, biele sintesi dal miscliç di culturis de nestre zone. Tal 2004 a Dicembar ju vevi clamâts a sunâ in auditorium: concierton fantastic!!!
Fantats, aromai al è di bant platâ la realtât, ven a stâi che la nestre regjon e je speciâl parcè che achì si incuintrin lis 3 culturis de Europe: gjermaniche, latine e slave e la nestre regjon e je une piçule sintesi dal jessi europeans... E chest nol sucêt di nissune altre bande in Europe.
Buine scolte!
Fantats, aromai al è di bant platâ la realtât, ven a stâi che la nestre regjon e je speciâl parcè che achì si incuintrin lis 3 culturis de Europe: gjermaniche, latine e slave e la nestre regjon e je une piçule sintesi dal jessi europeans... E chest nol sucêt di nissune altre bande in Europe.
Buine scolte!
15 novembre 2006
Friûl Vj e Sardegne a Sant Denêl, vinars ai 24 di Novembar aes 20.00
Vinars ai 24 di Novembar dal 2006 aes 8 di sere li dal ristorant “Al Picaron” (Sant Denêl) si davuelzarà la cunvigne: Friûl - Vignesie Julie e Sardegne, Regjons di Europe, specialitât a confront.
Intervents:
Intervents:
- Introduzion di Adriano Piuzzi, Assessôr de Provincie di Udin;
- "I risis in teme di tutele linguistiche te finanziarie statâl e tal gnûf Statût de Regjon Friûl-VJ" di Carli Pup Puartevôs dal Comitât 482;
- conclusions di on. Renzo Tondo e on. Mauro Pili, za presidents de Regjon Friûl-VJ e de Regjon Sardegne e components de XIV comission parlamentâr Afârs europeans.
14 novembre 2006
Dimissions in Comun e in Colinâr
Vuê e je la notizie des dimissions di Claudio Marcuzzi de incjarie di conseîr comunâl. Un mandi a un aversari leâl.
13 novembre 2006
Vinars 17 cunvigne tal Cjistiel di Susans
L'assessorât aes ativitâts produtivis al à inmaneât une cunvigne:
"Prospetivis di disvilup artesanâl/industriâl par Maian e il so comprensori".
A saran presints ancje l'ass. regjonâl Enrico Bertossi, l'ass. provinciâl Daniele Macorig, il president dal Cipaf Burello, Edi Snaidero, Giovanni Fantoni e Nereo Tassotti.
L'apontament al è pes 6 di sere.
"Prospetivis di disvilup artesanâl/industriâl par Maian e il so comprensori".
A saran presints ancje l'ass. regjonâl Enrico Bertossi, l'ass. provinciâl Daniele Macorig, il president dal Cipaf Burello, Edi Snaidero, Giovanni Fantoni e Nereo Tassotti.
L'apontament al è pes 6 di sere.
12 novembre 2006
Documentari sul Taramot
O vevi proponût di fâ un dvd documentari sul Taramot: la idee no je plasude e alore nuie. Tocje contentâsi di chest piçul filmât, ancje se o speri che prin o dopo chest videodocumentari al nassi, parcè che ciertis robis no tu puedis ni scrivilis ni leilis: si à di viodilis e scoltâlis
Dogs of Tires a Cjasesole
Sabide e domenie che a vegnin a Cjasesole (tes Tires, in grafie uficiâl si varès di scrivi Tiris, ma al cole il zûc di peraulis...) e sarà la tierce edizion de corse cui cjans inmaneade di Dario dai Ols (Modesti) e dai siei colaboradôrs de Pro Loco di Cjasesole.
Apontament sabide di buinore pes verifichis di gare e domenie aes 10 pe gare vere.
Pardabon une biele robe di lâ a viodi: bulo Dario!
Apontament sabide di buinore pes verifichis di gare e domenie aes 10 pe gare vere.
Pardabon une biele robe di lâ a viodi: bulo Dario!
11 novembre 2006
La Patrie dal Friûl: Novembar 2006
Come che us ai anticipât, ve chi la gnove copertine de Patrie dal Friûl, mês di Novembar. Si fevele dal gnûf Friûl, di migrazion e tantis altris robis, se o vês voie di abonâsi, ve chi il cont corint intestât a:
La Patrie dal Friûl - Glemone
cont corint postâl n. 12052338 (a son dome 25 euros al an)
telefon 0432/981411
mail
info@lapatriedalfriul.org
La Patrie dal Friûl - Glemone
cont corint postâl n. 12052338 (a son dome 25 euros al an)
telefon 0432/981411
info@lapatriedalfriul.org
10 novembre 2006
Farcadice di Luca Peresson e Carlo Della Vedova
Diari di Viaç: Charleroi (Belgjiche)
Uploaded by farcadice
09 novembre 2006
Rassegne stampe: notiziis dal Tar
Il Tar al à dât reson ae Provincie di Udin par chel che al inten la cuestion dai ricors Romanello che a vevin fermât il conferiment des scovacis a Sedean. Invezit di pensâ a domandâ difidis, ancje la Colinâr e varès vût di pensâ a risolvi il probleme. Jo lu vevi dit: cumò o soi propit curiôs di viodi ce che al sucêt.
07 novembre 2006
La Patrie dal Friûl
O aprofiti par fâ un pocje di publicitât al gjornâl La Patrie dal Friûl che al jes une volte al mês (chi in bande il numar di Otubar).
Al rive in abonament e se o vês voie di cjatâ un pocje di informazion che e met la lint su lis cuestions che a rivuardin il Friûl, us invidi a dâi un cuc in biblioteche. Se po us plâs o podês ancje abonâsi, tant no son grandis spesis di fâ.
Si acetin critichis e sugjeriments.
Ca di cualchi zornade al è pront ancje il numar di Novembar.
Al rive in abonament e se o vês voie di cjatâ un pocje di informazion che e met la lint su lis cuestions che a rivuardin il Friûl, us invidi a dâi un cuc in biblioteche. Se po us plâs o podês ancje abonâsi, tant no son grandis spesis di fâ.
Si acetin critichis e sugjeriments.
Ca di cualchi zornade al è pront ancje il numar di Novembar.
06 novembre 2006
Nostro Domani: sabide inaugurazion a Pêrs
La associazion "Nostro Domani Pontello Valentino" e inaugure sabide la sede di Pêrs.
Achì a saran il centri diurni e lis struturis di residence pai disabii, che un doman no podaran contâ plui dome su lis fameis. Cheste realtât e permetarà duncje di frontâ cun plui serenitât il futûr a chês personis mancul fortunadis.
La opare e je stade realizade ancje in grazie de ereditât di diviers milions che Valentino Pontello, un migrant origjinari di San Vît di Feagne, che al à lassâts i bêçs a cheste associazion che e met adun lis fameis dai disabii.
L'apontament pe cerimonie al è duncje par sabide ai 11 di Novembar a Pêrs aes 10.30 di buinore.
Achì a saran il centri diurni e lis struturis di residence pai disabii, che un doman no podaran contâ plui dome su lis fameis. Cheste realtât e permetarà duncje di frontâ cun plui serenitât il futûr a chês personis mancul fortunadis.
La opare e je stade realizade ancje in grazie de ereditât di diviers milions che Valentino Pontello, un migrant origjinari di San Vît di Feagne, che al à lassâts i bêçs a cheste associazion che e met adun lis fameis dai disabii.
L'apontament pe cerimonie al è duncje par sabide ai 11 di Novembar a Pêrs aes 10.30 di buinore.
05 novembre 2006
Simpri a proposit di scovacis
Il president de Colinâr al ven in consei, nus conte tantis "bielis" robis su lis scovacis, ma tal doman sul gjornâl al ven fûr che cumò lis puartin a Ferrara e dopo a Davian: no podevial dînusal za in Consei cence che o vedin di leilui dal gjornâl? Intant ancje Thermonuke nus segnale une letare publicade sul Messaggero.
04 novembre 2006
Maian dal biel tor
Sul Messaggero di chê altre dì al jere un articul sul finanziament rivât ae Parochie di Maian par tornâ a fâ sù il tor. Par jessi sincîr, mi soi un tic afezionât a chest cussì come che al è... Mi plasarès viodi il progjet che al è proviodût.
03 novembre 2006
Presentazion dal libri di Angelo Dreosti
Sabide ai 4 di Novembar, aes 20.30 li dal centri parochiâl di Susans si presente il libri di Angelo Dreosti "La grande guerra in Carnia: nei diari parrocchiali e nei processi del tribunale militare".
Come che nus diseve Angelo "si trate di une racuelte di "Libris Storics" che i plevans di ogni paîs e compilavin vie pal periodi de vuere, dal '15 al '18, ma soredut tal an di ocupazion austriache. (Dut material inedit)".
Lait a viodi achì, ma soredut no stait a pierdi la presentazion a Susans.
Come che nus diseve Angelo "si trate di une racuelte di "Libris Storics" che i plevans di ogni paîs e compilavin vie pal periodi de vuere, dal '15 al '18, ma soredut tal an di ocupazion austriache. (Dut material inedit)".
Lait a viodi achì, ma soredut no stait a pierdi la presentazion a Susans.
02 novembre 2006
PPP: 02/11/1975-02/11/2006
31 agns za fa al vignive copât Pieri Pauli Pasolini.
Iscriviti a: Post (Atom)


c: text/html

text:
Jugn 1350: par dispreseâ il cadavar dal Beât i conzurâts i meterin dongje une scorte di feminis di strade
“Mi clami Agnule, fie di Jacum dai Colùs e di Marie Asìne. O soi muinie a Udin a S. Nicolau di Puscuel. Indevant cui agns, cul cuarp clopadiç ma cul sintiment a puest, savint che no je nissune robe plui sigure de muart come nissune plui incierte de sô ore, o vuei scrivi alc de mê vite. No par fevelâ di mê, puare pecjadore, ma par lassâ testemoneance dal venerabil patriarcje Bertrant di S. Geniès.
O soi furlane, nassude a Spilimberc. A dîs agns o soi lade a stâ a Vignesie, là che gno pari al faseve paviments a teraç tai palaçs dai siôrs. Il so lavôr al rindeve ben e jo o vevi ancje un precetôr che mi à inscuelade. Magari cussì no, dopo doi agns il pai al murì e la mame si inmalà. Prime di murî, mê mari mi fidà a di une femine che, finîts i bêçs de dote, mi invià tal lavôr plui antîc dal mont, la prostituzion. Sì, o soi stade propit une prostitude. O jeri biele, studiade, mi plasevin i bêçs, i vistîts, mangjâ ben. No une sdrondine di strade ma une prostitude par siôrs. Gondule cuvierte e biele vite.
◆ Ma, si dîs, ogni biel bal al stufe. Il gno jessi furlane si faseve sintî e mi vignive simpri plui in fastidi il ciacolar venexian, i salamelecs bausârs e sgnaulâts. Cussì, o ai fat Sant Martin e o soi tornade in Friûl, tune biele cjase a Udin su la rive dal cjistiel. Il lavôr no mi mancjave: marcjadants e uficiâi dal esercit dal patriarcje. Si cjatavin ben cun me. Par ducj o jeri “Agnule, la prostitude di Vignesie”.
◆ Ma vonde fevelâ di mê. Jo o jeri, tai prâts de Richinvelde, cuant che a àn copât il Patriarcje Beltram, a 90 agns! Il prin a dâi dentri cu la lance al fo Zuan di Vilalte, che lu sdrumâ jù. Il patriarcje al rivà a dî: “Tes tôs mans, Signôr, o consegni la mê anime…” e subite Indrì di Spilimberc, Erman di Cjargne e Fidrì de Portis di Cividât i impirarin lis spadis tal pet. Il colp di gracie lu de Zuan Francesc di Cjistiel. Chest, ai 6 di Jugn dal 1350. Cheste e je la mê testemoneance par rispuindi ae domande dal riverît Patriarcje Marquart e cul permès de Mari Badesse.
◆ O ai ancje di sclarî ce che o fasevi ae Richinvelde in chê dì. O jeri alì a “servizi” dal cjapitani di Indrì di Spilimberc, il cjâf de conzure. Mi paiave ben, e jo i stevi. Cuant che mi à dit che o vevi di lâ alì, o savevi za de conzure. Po stâi che cui che al leiarà no lu sepi, ma i oms che a cirin une femine a paiament, dopo vê studât il morbin, par solit a fevelin une vore parcè che dispès no àn nissun che ju scolti. Cun me, che o savevi fâ il gno mistîr, a fevelavin: po no po, che a fevelavin! Cussì, uficiâi e marcjadants che a vevin lis mans in paste mi vevin contade, cui un toc, cui chel altri, dute la traine cuintri dal patriarcje Beltram. E o jeri vignude a savê che a cjâf de cospirazion a jerin i siôrs di Spilimberc adun cun chei cjastelans che lu coparan, dutis fameis che il patriarcje ur veve fat sbassâ lis alis. Dopo, che i mandants a jerin Cividât, invidiose pe simpatie di Beltram par Udin, e i conts di Gurize, simpri ledrôs a pene che il patriarcje ur al permeteve. Chel che tancj no san, però, al è che ae fonde di dute la traine e jere une cuistion di bêçs. Magari cussì no, a movi lis azions dai oms al è l’interès. Par difindi la Patrie e par paiâ l’esercit a coventavin tancj bêçs e il vieli patriarcje, tai ultins timps, no ‘nt veve. Il pape, invezit di judâlu, al pretindeve la sô part e la compagnie dai banchîrs di Udin, ducj florentins, e veve stimât che nol convignive plui invistî tal patriarcje, aromai ae fin, e che al jere miôr prestâ invezit une biele beçolade ai conzurâts. Sorestant dai banchîrs al jere il florentin Castrone de Bardi (il miôr dai miei clients) che, dopo vê fat une vore di afârs cun Beltram, cumò lu tradive, ancje cu la poie de Serenissime, simpri pronte a smorseâ lis cuestis de Patrie dal Friûl.
◆ O jeri ae Richinvelde, ma o vevi ancje sperance che il patriarcje si salvàs parcè che lui, tal dopomisdì de ultime Pasche, al veve impiade une lûs dentri di mê. In chê dì, ducj a fasevin fieste e jo, invezit, o jere stade cul cjapitani dal cjistiel di Udin. Avilide pe chê vite, o soi passade devant de glesie di Sante Marie. O soi jentrade e mi soi metude in zenoglon devant dal Crist. Mi è passade devant dute la vite e o ai tacât a vaî. “Parcè vaistu?” o sint dâur di me. Mi ziri e o viôt il vieli Beltram. Mi à vignût di butâmi tai siei pîts, i ai vierte la mê vite e la mê disperazion. Mai mi soi sintude tant capide. Mi dîs: “Il Signôr al à dit ai ipocrits che i publicans e lis prostitudis ur passaran devant tal ream dai cîi. Ma tu âs di molâ la tô vite! Tal claustri di S. Nicolau ti cjolaran cui braçs vierts. Salviti!”
No lu scoltai subit, ma alc mi roseave dentri. Cuant che lu ai viodût muart, sanganât e tibiât, o ai olsât domandâi a Indrì di Spilimberc di puartâ jo il so cuarp a Udin. Nol capive parcè, ma la idee che il patriarcje nemì al rivàs in citât compagnât di une prostitude i plasè. Cussì, cu la mê sierve Luzie e cun gno cusin Pieri Colùs cjariadôr di Indrì, lu vin metût su la briscje e si sin inviâts pal vât dal Tiliment. Al è stât il viaç che mi à cambiade la vite. O ai scoltadis lis peraulis santis dal patriarcje.
◆ Rivâts tal indoman a Udin, grant corot pe muart di Beltram e ancje disdegn pe infamie di meti dôs sdrondinis di scorte dal cadavar preseât. “Vergogne! Cu la putane di Vignesie!” e vosave la int. O ai vût un bon ce fâ a sclarîmi cul Consei dal Renc. Te dì dopo mi soi presentade al munistîr di Sant Nicolau, là che mi àn dât bon acet e dopo trê agns o soi deventade muinie. Di in chê volte, no soi mai lade fûr parcè che o savevi masse di chê conzure e tancj a volevin copâmi. Ma soredut parcè che mi soi avodade ae preiere. O ai la sperance che il Signôr al perdoni la mê vite di pecjâts cul jutori dal sant patriarcje Bertrant di S. Geniès. Che i furlans si visin di lui e che Diu lu vedi in glorie!” ❚

robotstxt: allowed

filter: keep


text:
Juste che o jerin daûr a sierâ il numar, a son rivadis dôs notiziis, une piês di chê altre, in cont de lenghe furlane.
La prime, chê di une gnove riduzion des risorsis economichis destinadis dal Stât pe leç 482/99 su la tutele des minorancis. In pratiche, il tai al è di metât dai contribûts: dai 5.617.000 euros dal an passât, cumò i bêçs a saran 2.274.000 euros. La part pal Friûl si ridusarà a un tierç: di 1.169.677 a 452.602 Euro.
In gjenerâl, di trate pardabon di un azerament de leç di tutele che si jere inviade cuntun stanziament di 10.600.000 euros intal 1999, cumò ridusûts a 1/5. Scjafoiament ae taliane vie, insome: par devant a peraulis si fasin bogns i dirits, par daûr si ju dinee no metint un carantan par atuâju.
Par dî la veretât però, la Italie e rive a dineâ i dirits ancje midiant des leçs: di fat, chê altre brute notizie e je che la Cort Costituzionâl e à fat bogns scuasit ducj (5 su 6) i rilêfs costituzionâi metûts dal passât guvier di çampe sul cont de gnove leç regjonâl di tutele des lenghis. Une sentence che no nus plâs ma che e merte analizade ben par vie che, se e à za dât mani par declarazions antifurlanis, e da ancje par acuisîts elements impuartants, par esempli li che e dîs che «la tutele des minorancis linguistichis e rapresente un principi fondamentâl dal ordenament costituzionâl (…); e rapresente il superament des concezions dal Stât nazionâl sierât dal Votcent» o che lis lenghis (che si ‘nt fevele te leç) a son «un element di identitât individuâl e coletive».
Insome, un «un-doi al barbuç»: di pachis di bande de storie il Friûl a ‘nd à cjapadis, o tornarìn a jevâsi ancje cheste volte. Che il Stât talian al fos centralist e nazionalist si saveve, che i politics furlans che nus tocjin a fossin pôc cunvints ancje (anzit, adiriture se la Consulte e ves fat bon cualchi gnûf dirit a vevin za chê di limitâlu!). Fin cumò o vevin vût doi, trê agns di respîr cun cualchi pas minût indevant. Ma al diseve pre Toni che nissune concuiste che e rive cence lotis e sacrificis no je une concuiste vere e che e dure: duncje, sù i vuantons di boxe, e in vuardie.
Dree Venier
IL NUMAR – Lenghe: un-doi al barbuç............
Juste che o jerin daûr a sierâ il numar, a son rivadis dôs notiziis, une piês di chê altre, in cont de lenghe furlane.


text:
“Il cjai” dopo finît lis scuelis elementârs, al cjatà un aiût par lâ indenant cui studis, de sô mestre des elementârs , che i disè che al è un pecjât lassâ i studis se un al è puartât come lui. Jê, tratant di judâlu, si contentà, di fermâsi dôs zornadis par setemane cence sei paiade. Dopo trê agns di studis e vignì la ore di presentâ la domande di iscrizion ai esams di maturitât, che e costave in lire plui o mancul 540 francs. Prime mê none e fevelà jê cul so om par viodi di fâi gambiâ idee ma Celeste nol sintive di chê bande, e dutis lis insistencis e lis promessis di gno pari no servirin propit a nuie. Aromai Celeste al jere partît in cuarte disint “e je ore che tu provis a viodi di ce bande che e rive la magnocule e no a pierdi timp a zuiâ cui libris.” e cheste rispueste i restarà come un stamp a fûc sul cûr par dute le vite.
“Il Cjai” costret a lâ a vore, par un pôc di timp al jere lât a imparâ il lavôr di marangon li di Remigjo “strissule” fin ta chê dì che al rivò a convinci il barbe Meno a prestâi la biciclete, e al le a Milan. Un amî di Gjalarian i veve fat un biel acet, par doi dîs lu veve tignût a durmî e dopo al jere rivât a cjatâi une stanzute intune sofite in afit.
Passade cualchi zornade a cirî di un lavôr al rivà a fâsi cjoli a vore intune fabriche di veturis di lusso “la Isotta Fraschini”. Cul aiût dal cjâfrepart al le scuele serâl, dopo finît il lavôr in fabriche. A jerin agns di sacrifizi, al veve di paiâ il fit pe stanze e par mangjâ no i restavin tancj bêçs; par tancj mês al vivè cun doi ûfs, un pagnût e mieç litri di lat in dì. Cussì al cjapà il diplome di mecanic-eletricist. Cuant che al jere a Milan al veve cognossude une biele fantate furlane, dopo un pôc di timp che si cognossevin e pensarin di meti sù famee. Si che al jere di gambiâ cjase e cjatâ un lavôr paiât miôr, e dopo un tic di timp al fo cjolt a lavorâ inte grande fabriche di motôs eletrichis, “La Bran Boveri”. Intant si jere maridât e al jere deventât pari di une biele frute, la mê prime sûr, ma il diaul al remave cuintri e l’Italie e jentrâ in vuere. Gno pari riclamât come artiliêr di mont. Al veve scugnût tornâ tal paîs di Gjalarian cu la femine e une frutute e lassâ il sô amôr e la sô frutute te cjase dai Gai.
Al partì une matine viers il front dongje Vipac, e dopo nancje un mês al varès vût di partî pe Russie, ma cul so mût di fâ al jere deventât amî di un graduât, che dopo fate une visite mediche lu fasè cjoli a lavorâ inte caserme Caverzerani
di Udin. Intant la vuere e finì, e dopo lis votazions par meti la Republiche tal puest dal Re, ducj chei che a jerin a lavorâ intes casermis a finirin cul sei disocupâts. Gno pari al cirî di fâ un pôc di dut cui lavôrs che al saveve fâ. E si jere metût in liste par lâ Sindic.
La prime votazion dai conseîrs al veve cjapât 10 vôts lui e 10 vôts Un altri di Sante Marie, Te Seconde votazion, so cusin e un altri dal paîs dopo une consulte a diserin No podin meti Sindic un che al à dome une vacje. Dopo chiste sconfite cu lis cognosincis che al veve fatis al veve metût sù une companie di viaçs par mandâ la int a lavorâ in Australie, ma ancje culì al jere plui ce che al rimeteve che ce che i vanzave, alore une mê cusine de France i cjatà di lâ a lavorâ in Camerun. In varès tantis di contâ ma voi a risi di stufâ e chest no mi fâs plasê.
di Plume di ingjustri


text:
Ogni volte che sint fevelâ di someancis e diferencis, mi vegnin tal cjâf chei doi: Oreste, scaltri e trist come la peste, e Zuan, sudiziôs e bon come il pan. Chescj doi zimui, a si volevin un ben dal mont. Rivâts in ore di zoventût, cuant che il voli si inacuarç des taronditâts femininis, Oreste si da un dafâ mostri [...]
Tag: Luciano Marinig
Il bosc di Vico al jere plen di cjastenârs, e la stagjon e veve za madressât lis cjastinis. Chest bosc al jere a confin dal curtîl dai Mions indulà che a vivevin trê fameis. Cuatri frutats di chestis fameis, il Bobo, Strighie, il Tate e il Puti si jerin aleâts intune bande par fâ dispiets, come che si usave in [...]
Nart e Juine no vevin fîs, a vivevin bessôi in chês cjasononis di une volte, cu la stale tacade e une braide grandonone ator, il lavôr, al jere tant che si voleve , e cussì a pensarin ben di cjatâ un aiût. In paîs e viveve une puare femenute vedue di non Nine, cuntun frutin di cressi di non Gjovanin [...]
Ogni paîs, in sen di sè stes al cjate dentri dai personaçs origjinâi e culì us conti di Vigji, sorenomenât il “sclendar”: magri come un bacalà suiât, cence istruzion scuelastiche, ma fuart di chê inteligjence naturâl che ogni tant la nature e premie un ca e un là. Lavoradôr di fâ pôre, plen di buine volontât e snait su ogni [...]
I tons dal canon di Cjaurêt si fasevin simpri plui in ca, e la int come le paisse e scjampave jù pe plane furlane. Un dì tal curtîl dai Pontons, popolât di cuatri fameis, si presente un jeur dut spaurît di chês canonadis, no us dîs il diauleri, ducj a vierzi puartis di cjase, stale, arie, gjalinâr, cun chê di [...]
No jere une volte che Pieri al les fûr di cjase cence vêle cun se. I voleve un ben da la anime a Julie, cuet disfat di jê, e no sai ce dîus… Doi voi sflandorôs e vîfs, ferâi di otomobil; doi pareurts su di une carocerie di fâ zirâ le cavoce, e chê biele musute rosse pareli a un [...]
Nando pitôr al veve nomine e snait di savê ben messedâ pinel e colôr. Un dì un plevan di un paîs da la basse lu clame a pitâ un crist su la crôs, e par davuelzi chê vore oltri il dovût onorari i da lozament fintremai a lavôr finît. Il contrat al fo fat e Nando al scomence il lavôr [...]
Vigji Rost al veve cuatri fîs batiâts cul non di: Visto, Firmato,Timbrato e Spedito. Vigji al veve fat dute le vuere dal ’15 come puarte-ordins dal uficiâl di comant. A Vigji i lave al cûr di vê une fie par dâi il non di Vitorie, ma le femine viodint il patriotisim da l’omp, i veve sierât l’ufici di colocazion, mai [...]
Puare mê none e jere une di chês feminis che tant e decantavin i pulitics dal regjim fassist. Alte un metri e novante, largje di flancs e cun curvis che Maranello al varès podut lâ a platâsi ,cul contribut di gno nono e veve metût in soreli ben disevot fîs, ducj mascjos (cun chei vot milions di baionetis ca ziravin [...]
Tal curtîl dai Pontons dopo la prime vuere grande a jerin a stâ cuatri fameis, chê di Cico, chê di Bidin, chê di Fresc e che di Poltane. Ducj a vevin la vacjute, cualchi cjamput e un stric di tiere par ort dongje il sacrosant gjalinâr. Poltane nol veve nie, nancje pantianis a cori pes busis de puarte o sul [...]
Un dì Mariute a pene fûr di messe, si ferme sul sagrât a comentâ la predicje cu lis amiis, e dute cjapade e dîs a gran vôs: “Ma sì po pote, al à reson il plevan a dî che vuê il matrimoni al è deventât un zughet; al è scjars di rispiet, no je religjon, e sa ven la venture [...]


text:
Variants dal furlan
Il furlan al è une lenghe che e jê struturade in dute une schirie di dialets o, par doprâ la terminologjie che a ven par solit impleade, in variants locâls.
Al reste dut câs un sisteme linguistic avonde omogjeni, intant parcè che al è avonde diferent di dutis lis lenghis convicinis e dopo parcè che i furlans, ancje cuant che a fevelin des variants une vore diferentis, a rivin simpri a capîsi e a comunicâ fra di lôr ogniun doprant la proprie varietât.
Cuant che invezit a fevelin cuntun forest a bandonin il furlan passant a un altre des lenghis che san plui dongje a che dal ospit.
Si pues disi che cuasit ducj i paisuts de Furlanie a dopredin une variant diferente e dut câs i fevelants furlan a son par solit bogns di visâsi subit di chestis diferencis ancje cuant che a son piçulis.
A son però des grandis fameis che a cjapin dentri scuasit dutis lis variants dal furlan e che a son:
- Il furlan centrâl
- Il furlan gurizan e chel de basse
- Il cjargnel
- Il furlan concuardiês che si dopre di là da l'aghe.
Il furlan centrâl al è chel de coinè leterarie classiche e al è chel plui dongje al furlan standard doprât tai documents uficiâi. Lis diferencis fra lis varietâts a son sei fonologjichis sei morfologjichis.


text:
E rivà une vuere e un ciert Vigji al domandà se al podeve lâ, di volontari. Ducj i faserin une vore di compliments. Vigji al le dulà che a devin lis sclopis, ‘nt cjapà sù un e al disè: – cumò voi a copâ un ciert Bepi. I domandarin cui che al jere chest Bepi. – Un nemì – al [...]
Categorie: Conte Misteriose
Un siorut al cjape il curiero dopo vê comprât il gjornâl e vêlu metût sot il braç. Mieze ore plui tart al dismonte cul stes gjornâl, sot dal stes braç. Ma nol è migo plui il stes gjornâl, cumò al è un pac di cjarte stampade che il siorut al bandone suntune bancjute de place. Pene che al reste di [...]
Ve chi… e je la ultime! La ultime soluzion da la ultime conte misteriose. Il nestri Garzon nus à tignût companie di cuant che o vin tornât a vierzi la Osterie e al à sielt par nô un grun di bielis robis di lei e scuvierzi. Par cheste stagjon al è just che al polsi, vint regalât a cheste Ostarie [...]
Aes sîs simpri di chê matine Neil al le dongje de jentrade de General Specifix su la Prime Mediane. Al cjapà l’assensôr di veri, doprant la sô cjarte di identitât gruesse su la puarte di GE-PRO-9 […]. Al le dret te stanzie dal CU e al ativà il colegament cul visôr ros dal controlôr. Al batè il so non e [...]
Ve che, us lassìn cun la soluzion de Conte misteriose numar 14, che e je ancje la penultime conte dal nestri Garzon. Di fat, dopo vêlu metût a lavorâ di cuant che o vin tornât a vierzi la Ostarie, al è just che ancje lui al cjapi un pocjis di feriis. Soluzion Autôr: Amedeo Giacomini Titul origjinâl: Il ragazzo del [...]
Po dopo al vignì novembar e i fats a precipitarin. A forin ancjemò une volte lis cundizions dal timp a preparâ in cualchi mût la mê capitolazion […]. La int che e jere a stâ in chei puescj, i contadins, che a vevin il ricuart di esperiencis antighis, a cjalavin il cîl come se al fos stât il svindicadôr di [...]
Soluzion Autôr: George Orwell Titul origjinâl: Keep the aspidistra flying Tradutor dal origjinâl: Giorgio Monicelli Titul par talian: Fiorirà l’aspidistria, Mondadori, 1975 Notis: Gordon Comstock nol vûl savint di rindisi ae normalitât di un matrimoni borghês. Ma la notizie che prest al deventarà pari i rive tant che un fulmin, e lu incee. Lu trasforme al pont di fâi acetâ [...]
A vevin fate la ultime rampe di scjalis di corse pe premure di rivâ biel prest tal lôr apartament. Al jere za pront par lâ a stâ. A jerin setemanis che […] a passavin lis lôr seris a puartâ la robe. Ur someave une aventure mostre il fat di vê chê cjase dute par lôr. Nissun dai doi nol [...]
Soluzion Autôr: Thomas Pynchon Titul origjinâl: The crying of lot 49 Tradutor dal origjinâl: Massimo Bocchiola Titul par talian: L’incanto del lotto 49 Notis: Une scriture curiose, clare, dificile, juste par tirâ dentri il letôr intun zûc misteriôs. Ce varaial volût fâ Pynchon cun chest romanç? Une discussion su la comunicazion? Une scherç su la dificoltât di rivâ ae veretât [...]
E restà li sentade, sintintsi bessole plui di simpri: e viodè, cumò, che e jere la uniche femine intune sale plene di masclis omosessuâi cjocs. […] Si disperà, come che al sucêt cuant che si cjatìn tal mieç di personis che no àn par nô nancje un fregul di rilêf sessuâl. E misurà la varietât dai sintiments dulintor, che [...]
Ve chi, ancje par cheste setemane, la soluzione dal nestri preseât Garzon de Ostarie. La conte e je la numar 11 Soluzion Autôr: Domenico Cerroni Cadoresi Titul origjinâl: Le antiche magie Titul origjinâl de conte: Alba, giorno, notte, alba Tradutôr dal origjinâl: Il Garzon Notis: Une conte particolâr, e straordenarie, cheste di Domenico Cadoresi, plui cognossût salacor come Domenico Cerroni [...]
… almancul di une ore un cidinôr pesant al è slargjât su la campagne ator de cjase. Dopo che il vieli al è restât inglimuçât tal mieç dal bearç nol è sucedût plui nie. La lune e je lade a mont a ocident; no si pues viodi se a son nûi su in alt. Soredut daûr de cjase il [...]


text:
…Ch’e vadi il to pinsîr a ce che plui ti è cjâr… come il miò sunâ libar e clâr…
Cuant che, domenie passade 21/08/2022, o soi rivât a casere Pramosio Alte tor lis 09H45 al jere biel za cjaldut, l’aiar al soflave ben e il parcament al jere cuasi dut plen ma par fortune o ai cjatât un puest… tor lis 10H00 o soi partît dilunc il troi CAI402 par là sù al lât di Avostanis ma cheste volte la prime tape nol jere il lât ma la Crete di Timau che cuant che tu tu rivis a Cleulis tu tu la viodis denant biele e imponent… passade la malghe delle Manze e pôc prime di rivâ al lât o ai cjapât un troi a cjampe che al puarte fin sù la cime de Crete e daspò plui o mancul une cuarantine di minûts o ai tacât la parêt furnide di cuarde di açâl rivant cussì insom de Crete pôc prime di misdì… di lassù in graciis di un cîl net si podevin viodi dutis lis mont… il Colians al faseve biele mostre di se propit li denant ma slungjant il voli fin là jù si podevin ancje viodi la Tofane il Pelmo e di chê altre bande il Mangart e il Triglav e tantis altris montagnis… un spetacul bielonon… cuant che o soi rivât in cime l’aiar al jere bielzà cuietât e no jere int ma daspò une mieze orute si jere in une cuindisine di personis… dutis impegnadis a fâ lis fotos e a nomenâ lis monts che si rivavin a viodi, tant che un zovin al à fat svolâ il drone… dopo vê mangjât e vê polsât un pôc e saludadis lis bielis fantatis di Udin o soi lât viers la siele di Avostanis cjolint un troi ch’al traverse e al puarte parsore dal lât fin lì de crete prin des rivis de mont Avostanis… achì bisugne fâ un grum di atenzion stant che il troi al zire ator de crete lant prime sù e po dopo lant di ribe jù viers la siele e deventant une vore stret, esponût e plen di jerbe… rivâts li de siele il plui al è fat… e o ai podût tacâ la mont Avostanis rivant in cime dopo vê fat une ribe in sù avonde tirade… de piche, dividude jenfri Italie e Austrie, o ai potût gjoldi di un biel panorame sù la valade austriache e di un biel grifon che al svolave in cîl cun lis sôs alis tant largjis… di chì dute ribe jù fin al lât che tor lis trê al jere plen di int, frutins e cjans tant che sù la parêt li dongje cualchidun al tacave a rimpinâsi… in sumis o pues dî che e je stade une zornade bielonone ma ancje une zornade, par me, storiche stant che o soi rivât a meti insiemi dôs cimis di passe 2000 m… une biele sodisfazion… inalore…
Buinis cjaminadis a ducj !!! 🗻


text:
Universitât di Bologne
La Universitât di Bologne e je la universitât plui antighe de Europe e dal mont ocidentâl, e je stade fondade a Bologne, Italie, tal 1088, di Irnerius.
StorieModifiche
Inte Etât Medie, e je stade famose in dute Europe pes sôs scuelis di umanitâts e dirit, tant canonic cun lis figuris di Grazie e la so Concordia Discordantium Canonum che civîl cun Irnerius, puartant il dirit a une epoche di sflandôr in Europe procurant la so indipendence come sience juridiche de retoriche.
I poetis Dante e Petrarca a studiarin in cheste universitât. Denominade uficialmentri Alma mater studiorum, la universitât e je une instituzion par students dai doi ses, mantignude dal stât. E parferìs cors di arts, dirit, medisine, farmacie, matematiche, inzegnerie, agronomie, medisine veterinarie e pedagogjie. Il semiolic e scritôr talian Umberto Eco al è il titolâr de catedre di semiotiche di cheste universitât. L'ex prin ministri de Italie, Romano Prodi, al è professôr dal departiment di economie.
Leams esternisModifiche
- (talian) Pagjine uficiâl


text:
Il libri dal Levitic
Il tierç libri dal Pentateuc al è stât clamât “Levitic” dai antîcs tradutors grêcs, parcè che al à dentri regulis di stamp gjuridic-sacerdotâl. I ebreus, invezit, lu clamin ancje in dì di vuê Wajiqrà (=E al clamà).
Nol è tant facil contâ, in struc, dut ce che al è scrit in chest libri, par vie des tantis svareadis leçs che al à dentri. Tant par dâ un telâr, si pò dî che tai prins siet cjapitui a vegnin lis leçs sui mûts diferents di fâ i sacrificis. I cjapitui che a vegnin dopo a ripuàrtin lis regulis pe consacrazion e pe inviestidure dai predis ebreus (Lv 8-10). Daspò e ven la part centrâl, ch’e trate des robis mondis e des robis socis (Lv 11-16). Cheste tierce part si siere cu la racolte des leçs che a rivuardin la zornade de espiazion. Dut il mac des leçs dal cjapitul 17 al cjapitul 26 al passe par “codiç o leç di santitât”: al ripuarte regulis pes funzions e pe vite civîl, compagnadis des benedizions par chei che lis metin in vore e des maludizions par chei che lis butin di bande. Il libri si siere cuntun cjapitul sui avôts.
Chestis leçs, tignudis cont dai predis e inmacadis di lôr intant dal esili, a vevin l’intent di dâur ai ebreus lontans de patrie une racolte di tradizions civîls e religjosis par cuant che a saressin tornâts in tiere di Canaan. Il Levitic, duncje, cun dute la sô ariditât gjuridiche, al è un at di fede e di sperance che Diu al metarà la sô man par liberâju.
L’idee teologjiche che i fâs di glagn a dut il libri e je chê dal pat: chel fat sul Sinai al à di lâ indenant te storie cui dissendents di chei che a jerin stâts liberâts dal Egjit. Chest al jere pussibil dome cuntune religjon vivude seont lis regulis cultuâls voludis e metudis di Diu. Dongje di cheste idee centrâl, si à di zontânt une seconde: la santitât di Diu e dal om. Diu al ripet di un continui, tal libri dal Levitic: “Viodêt di jessi sants, parcè che jo o soi sant”. Al è un mût concret di fâ deventâ vive e vere la grande afermazion teologjiche de Gjenesi, che l’om al è “sul stamp di Diu e i semee” (Gjen 1,26-27).


text:
La Basse furlane e jeve il cjâf. Cheste storie e je un mosaic corâl di animis e di mans plenis di cai, di berlis e di bârs di tiere, di pachis e di lotis che juste 70 agns indaûr, a traviers dal grant siopar al contrari che al inflamà la Istât dal 1950, e je deventade storie coletive, element identitari di un teritori. Une grande lote popolâr pal lavôr e pe dignitât puartade indevant cun valor de sdrume dai sotans, dai afamâts, dai cence dirits e “cence storie” par dîle cun Tito Maniacco no cate la repression violente des autoritâts; une lote cuntun rivoc larc che e cjapà dentri no dome i disocupâts, i sotans e i contadins ma che e tirà dongje la poie e la solidarietât di artiscj e inteletuâi e di dute la comunitât.
«Cui che al nomene al clame e cualchidun al rive, cence spiegazions, tal lûc li che il so non lu clame. Cuant che chest al sucêt, si à il dirit di crodi che nissun al va vie dal dut fin cuant che no mûr la peraule che, clamantlu, lu fâs tornâ ancjemò.»
Eduardo Galeano
O dedichìn chest lavôr a dutis lis feminis e a ducj i oms dal Cormôr cuntun pinsîr particolâr a Guerrino Cecotti e Pierluigi Visintin.
IL DISC. Lis Lotis dal Cormôr 1950 – Lis cjançons dal Cormôr 2020
Daspò setante agns, musiciscj, poetis, scritôrs e artiscj furlans, intune opare coletive a ricrein l’epos di une grande storie di lote popolâr no violente tes campagnis de Basse Furlane. Une colone sonore contemporanie per stiçâ sensibilitâts e memorie des Lotis dal Cormôr.
dutis lis iniziativis pai 70 agns
il radiodocumentari – Rai Radio3
la cunvigne
Il Dipartiment di Studi Umanistics e dal Patrimoni Culturâl (DIUM)
de Universitât di Udin e l’Istitût Frulan pe Storie dal Moviment di Liberazion (IFSML) a àn inmaneât la cunvigne di studi “Le Lotte del Cormôr. Un garbato sciopero alla rovescia”, davuelte online ai 27 di Novembar dal 2020.
lis poesiis dal 2020
I componiments dedicâts aes Lotis dal Cormôr di Francesco Indrigo, Stefano Moratto, Maurizio Mattiuzza, Zuan Laurin Nardin e Cristina Micelli: poetis furlans dal dì di vuê che a àn cjapât esempli dai artiscj e intelletuâi che a poiarin il siopar ledrôs intal 1950. Lis poesiis a son publicadis intal booklet che al compagne il CD “Lis cjançon dal Cormôr 2020”.
lis cjançons dal 1991
Chescj tocs a son contignûts te audiocassete che a compagnave il libri “I giorni del Cormôr. 1950 la Bassa Friulana alza la testa. Dramma storico-didattico in quattro atti con quattro intermezzi musicali”, di Pierluigi Visintin e Giancarlo Velliscig, publicât intal 1991 di Kappa Vu.
stanus daûr
videodocumentari
scrivinus
inmaneât di
cul patrocini e il sostegn di
cul sostegn e la colaborazion di
mediapartner


text:
Un vistît pes Aganis
Ducj o cognossìn la liende des aganis. Chestis bielis fantatis, che a puedin jessi ancje feminis vieris, e che a puedin puartâ buine fortune o berdeis par dute la nestre vite.
Stant che o vuei che nus puartin cetante fortune, o ai pensât di partî cuntun glimuç, no di lane ma di fantasie, par fâ un vestitin pe prossime lune plene.
E Sì!!! Voaltris o pensais che cuissà cheste domenie o podarìn cjatâle!!!
Par fâ chest vistît nus covente une cjarte blancje o pûr colorade. Al sarès miôr pleâ la cjarte colorade cussì lis aganis a metaràn sù un vistît plui fashion, inzornât al 2021.
Indicazions pal Origami
- Cjolìn une cjarte cuadrade di dîs o cuindis centimetris.
- Scomencìn a pleâ cu la bande blancje parsore, e o sierìn tal mieç.
- Tornìn a vierzi. Cumò o puartìn i estrems fin ae prime pleadure.
- Tornìn a zirâ la cjarte cun la bande colorade parsore.
- Sierìn cun dôs pleaduris tant che si viôt cumò.
- Tornìn a vierzi la cjarte cun la bande blancje parsore e pleìn di gnûf tal mieç, biel lassant un centimetri de distance di sore.
- Cumò ripleìn in jù di cheste maniere.
- Tornìn a zirâ la cjarte cussì. Stait atents di vê la bande colorade di sot.
- Vierzìn i estrems disot, viers di fûr, tant che o viodês.
- Tornìn a fâ la operazione ancje su l’altri flanc.
- O zirìn di gnûf la cjarte e sburtìn viers jù par creâ dôs pleaduris in diagonâl. Cumò o vin i doi trianguls che nus son restâts.
- Cumò pleìn viers dentri la alete laterâl e continuìn la pleadure in diagonâl tal flanc inferiôr, tant che o fâs.
- Tornìn a fâ la operazione ancje su chê altre bande.
- Ultin moviment, pleìn lis aletis viers di fûr. Cussì tant che o fâs.
O sin rivâts insom. O sin pronts par regalâ chest vistît aes Aganis.
O speri che us vedi plasût tant che a mi.
di Andrea Ventriggi
Lis aganis
Feminis bielis a jerin lis aganis
Di piel blancje tant che il lat che a bevevin.
Cun cjavei luncs e biondis
Vistidis di blanc a somein la aghe dal flum
Ni tristis ni buinis
Si compuartavin ben cun chei che lis rispietavin
Si inrabiavin cun cuei che i fasevin dispiets.
Di gnot al lusôr di lune si platavin par fâ scherçd a cui che al lave a pescjâ.
A jerin ancje feminis brutonis, tristis, maldertis
Vistidis come striis cun vistîts neris.
E i pîts voltâts par no fâ viodi di che bande che a vignivin.
contis, storiis contadis dai nonos, a son lis liendis dal popul furlan.
di Cristina Degli Uomini


text:
#04 – Berta di Rivis A Rivis e jere chê di Nene e Dree. E chê di Nadâl e Mariane. E daspò chê di Nardìn e Lisute, chê di Milio e Bete e chê di Berta, che e jere bessole. Dôs stanziis di pît su par cuasi ducj. Li di Nene e Dree un plan sôl, lunc e stret, cul [...]
Tag: Copasse Blu
#1 – Il cidin ch’al tache E cjaminave strissinant i pîts come se a vessin pesât un cuintâl. La sdrondenade le veve dismote, che il sium al jere cetant biel: un prât grandonon, une gleseute che si impareve fra i fros di jerbe e lis rosutis. Une scampanotade che no finive mai. Scomençade biel planchin, plene di gjonde, e veve [...]
#01 – 61 Il prin di cuatri in dîs agns. Sô mari ’nt veve dome disesiet. Lui, vedran fin a cincuantetrê, al veve maridade une ucraine di vincjevot e vût Aliosha a cincuantesîs. Il casin che i vevin fat lis sûrs! I agns di diference a jerin il mancul, Marisa e Menute si jerin sustadis parcè che Mila e vignive [...]
#02 – Al lôf no i plasin i cisignocs Il bosc al è scûr, chê buinore. Il soreli al fâs fadìe a saltâ fûr dai nûi e un pêl di aiar al svintule lis ramacis. Aromai lis fueis a son dutis par tiere. A moments une surisute e sbrisse fûr de buse e si infrate jenfri il vert dongje dal [...]
#2 – Mascaris Une man i sbassà la cotule sul flanc, daspò si poià a plen suntune clape. Milla e sintì frêt, pluitost che il cjalt di chê manate viziose, ma e riduçà. E scugnive sopuartâ chel “tocje e cerce” ancjemò par un pôc, prime di viodi la cjarte dai bêçs sbrissâ fûr dai lustrins dal costum. Al rivà un [...]


text:
#10 – I tulipans di agne Gjisele Mê agne Gjisele e veve un biel zardinut fûr da sô cjase insom dal paîs, dopo la muart di gno barbe Gjovanin e jere restade di bessole cul so cjanut che si clamave Dik. Al jere un bastardut blanc e neri cul biel pêl lunc e morbit, al jere simpri tal mieç des [...]
Tag: Nene Furlane
#20 – Lis mariutinis Siore Pine si jere jevade a binore plene di ligrie par vie da idee che i veve vignude dilunc la gnot. E veve impiât il fûc dal spargher e dopo gulizion, compagnadis lis dôs frutinis a scuele, e jere lade là da Morete a comprâ la stofe. Jere une brave sartorie e di bessole e veve [...]


text:
Cent fotografiis che a fevelin de femine. Di cuant che e leve a marcjât tai agns Cincuante, cence lassâ in bande il lavôr tai cjamps, fin in dì di vuê, clamade a cumbinâ famee, lavôr e interès personâi, passant pal boom economic e la rivoluzion dal feminisim, procès che i àn permetût di concuistâ spazis di autonomie e di slargjâ la sfere dai siei dirits, mudant, di fat, lis dinamichis des relazions tra oms e feminis. Sessante agns di storie dal Friûl, viodude de bande dai cambiaments de condizion feminîl, a son documentâts intune mostre fotografiche a vile Ciani a Lestans te suaze di «Spilimbergo Fotografia 2010», ancje a traviers i diferents mûts di rapresentâ la femine. La mostre «La femine te fotografie in Friûl, 1950-2010», par cure dal Centri di ricercje e archiviazion de fotografie di Lestans, e je vierte fin ai 3 di Otubar dal miercus al vinars des 4 daspomisdì aes 8 sot sere; la sabide e la domenie des 10 e mieze di matine a misdì e mieç e, tal dopomisdì, des 4 fin 8. La jentrade e je libare.
Andrea Paolella, zovin fotograf emilian, di mistîr al fâs il ricercjadôr in chimiche, ma tal cûr al cove la passion di fermâ in blanc e neri imagjinis necessariis di veretât sociâl e gjeografiche. Necessariis tant che i 70 scats, selezionâts di un grum di istantaniis su lis olmis di Pier Paolo Pasolini, in mostre, fin ai 30 di Zenâr dal 2011, a Cjasarse. Par cuatri agns, Paolella al è lât a cirî cjasis, placis, stradis, paisaçs che il poete al ricuardà tai siei scrits e tes letaris ai amîs. Un viaç par imagjins tai lûcs che lu ispirarin – di Bologne a Cjasarse e dulintor, fin a Rome – e a traviers dai siei amîs di zoventût – di Nico Naldini a Giuseppe Zigaina – che, prime di chei romans, a ‘nt spartirin lis esperiencis poetichis e lis bataiis leteraris. La mostre «I lûcs di Pasolini», si podarà visitâ tal Centri studis «Pier Paolo Pasolini» dal lunis al vinars des 3 aes 6 dopomisdì, la sabide des 3 aes 7 dopomisdì e la domenie des 10 e mieze di matine a misdì e mieç e, tal dopomisdì, des 3 fin 8. La jentrade e je libare.
Altris lûcs a son chei che si puedin viodi fin ai 29 di Avost tal Museu de art dal fari e des curtissariis a Manià, te suaze di «Spilimbergo Fotografia 2010». La mostre «Silvio Maria Bujatti e i mestris dal paisaç furlan» (vierte ducj i dîs, fale che il martars e il miercus dopomisdì, des 9 e mieze di matine a misdì e mieç e des 3 e mieze aes 6 e mieze sot sere; jentrade libare) e je une antologjie di fotografiis origjinâls de colezion di Carlo Innocenti e di altris acuisidis dal Craf, li che Bujatti, cognossût tant che «mago dal flou», Attilio Brisighelli e Carlo Pignat a documentin il teritori furlan de prime metât dal Nûfcent.
Erika Adami
CULTURE – ART-Â. Friûl e furlans par imagjins............
Cent fotografiis che a fevelin de femine. Di cuant che e leve a marcjât tai agns Cincuante, cence lassâ in bande il lavôr tai cjamps, fin in dì di vuê, clamade a cumbinâ famee, lavôr e interès personâi, passant pal boom economic e la rivoluzion dal feminisim, procès che i àn permetût di concuistâ spazis di autonomie e di slargjâ la sfere dai siei dirits, mudant, di fat, lis dinamichis des relazions tra oms e feminis. Sessante agns di storie dal Friûl, viodude de bande dai cambiaments de condizion feminîl, a son documentâts intune mostre fotografiche a vile Ciani a Lestans te suaze di «Spilimbergo Fotografia 2010», ancje a traviers i diferents mûts di rapresentâ la femine. La mostre «La femine te fotografie in Friûl, 1950-2010», par cure dal Centri di ricercje e archiviazion de fotografie di Lestans, e je vierte fin ai 3 di Otubar dal miercus al vinars des 4 daspomisdì aes 8 sot sere; la sabide e la domenie des 10 e mieze di matine a misdì e mieç e, tal dopomisdì, des 4 fin 8. La jentrade e je libare.


text:
Il libri di Malachie
Al è l’ultin scrit dai profetis e dal VT par cont di sistemazion ma no di timp. Il libri al è clamât “di Malachie” ma cun dute probabilitât al è anonim, stant che il non, che par ebraic al vûl dî “mes dal Signôr”, al è gjavât di une profezie (3,1).
L’autôr al à scrit te seconde metât dal sec. V, te ete di Esdre e Neemie, cuant che i matrimonis miscliçâts fra chei ch’a jerin tornâts dongje di Babilonie e feminis forestis a jerin un probleme grivi pe puritât religjose dal popul di Diu.
Tal contest de ricostruzion dal templi, il libri, che si ispire une vore al Deuteronomi, al è preocupât dai pecjâts dai predis e de violazion de leç cultuâl de bande dal popul.
Il cult, esercitât cun fede sclete e profonde, al è il pont plui alt de religjon e la gnove ete, chê messianiche e definitive, e sarà caraterizade de ufierte di un sacrifici unic e perfet (1,11).
Cheste profezie di un gnûf sacrifici impen dai sacrificis levitics discjadûts, insieme cun chê dal precursôr dal Messie (3,1.23-24), e je il contribût veramentri origjinâl di chest libri a la rivelazion dal Vieri Testament.
No covente trope fantasie par viodi te prime profezie il sacrifici unic e universâl di Crist e te seconde la figure di Zuan il Batiste. Di fat Mt 11,10, presentant il Batiste, si riclame propit al test di Malachie.
Altre carateristiche di chest libri il sens profont de justizie di Diu che no gambie cul passâ des etis e des personis e l’universalisim de vere religjon. Cuistions, come che ognidun al pò viodi, no di pôc cont.


text:
Note FOGOLÂR CIVIC pe stampe taliane – Udin, 26 Dicembar 2021
BANDIERA AL MERITO CIVICO PER LA FOGOLARISTA CELOTTI
La Presidenza del Fogolâr Civic ha voluto simbolicamente donare la cosiddetta “Bandiere Furlane di Vuere” alla sodale maggiormente distintasi per dedizione nella civile difesa delle libertà civiche calpestate dal Governo italiano nella sua maldestra strategia di contrasto alla pandemia Covid. Il presidente prof. Travain: “Limpida interprete del vero spirito del sodalizio, che non si limita a rievocare un certo passato ma vuole tradurlo in testimonianza!”.
Ricordando l’epico assedio di Gorizia in cui il patriarca aquileiese Bertrando, la Notte di Natale 1340, sfidò i più potenti e prepotenti dinasti della regione schierando l’esercito sotto la neve affinché assistesse alla più straordinaria Messa di Mezzanotte della storia friulana, il 24 dicembre 2021, di fronte all’urna che, nel duomo di Udine, custodisce le spoglie di quel padre della patria, il presidente del Movimento Civico Culturale Alpino-Adriatico “Fogolâr Civic” e del Circolo Universitario Friulano “Academie dal Friûl”, prof. Alberto Travain, ha colto l’occasione per esprime ufficiale riconoscimento all’indirizzo della sodale che maggiormente ha dimostrato cosciente e collaborativa dedizione a sostegno della battaglia per le libertà civiche calpestate negli ultimi tempi dal Governo e dallo Stato italiani attraverso illegittime e discriminatorie limitazioni e censure, nel quadro di una debita ma malcondotta azione di contrasto alla pandemia Covid, contro la cui persecutoria azione il Fogolâr Civic, volto alla tutela dei diritti del Cittadino, non poteva non schierarsi d’ufficio. “A Marisa Celotti, che non solamente porta un bel cognome del Risorgimento friulano, ma si è sempre fatta limpida interprete del vero spirito del Fogolâr Civic, che non si limita meramente a rievocare il passato storico ma vuol tradurlo in testimonianza d’impegno civile e sociale attuale, questa Presidenza intende conferire, di fronte alle spoglie del Patrono Civile degli udinesi e del Friuli migliore, condottiero invitto sino al martirio contro l’ingiustizia e l’iniquità, la cosiddetta Bandiera di Guerra della Friulanità, con l’aquila giovia e delle legioni popolari di Mario, su fondo rosso, un campo in cui al sottoscritto piace senz’altro veder richiamato il ‘paludamentum’, il mantello rubro di Giulio Cesare, padre eponimo dei friulani, che marciò contro una repubblica che tutto era fuorché democrazia, bensì aristocratica sfruttatrice e affamatrice del popolo romano. Una bandiera di guerra perché siamo in guerra: una guerra civile pur fredda, senz’armi, ma non meno feroce in cui è necessaria una scelta di campo: o con i tiranni persecutori di una parte ammessa a libera scelta in tema di vaccini ma scoraggiata a suon di ricatti o con gli ingiustamente tiranneggiati. Ecco la lettera dedicatoria, in buona lingua ladina friulana: “Par siore MARISA CELOTTI b.m. li de urne di Beât Beltram / Udin, ai 24 di Dicembar 2021 / Cantin: DEDICHE DE BANDIERE FURLANE DI VUERE par merit civic. / Zentilissime, in front de sapulture dal nestri grant patriarcje Beltram, passâts 681 agns de sfide de Gnot di Nadâl dal 1340, che, sot dal potent cjistiel di Gurize, al à fat trimâ sorestants e siorats prepotents di chê volte compagn di simpri, che ancjemò in Aquilee a ricuardin un tant e une volte ancje a Udin cu la biele Messe dal Spadon di Madins, a Jê si fâs regâl ve culì de moderne bandiere furlane di vuere, par merit di particolâr dedizion ae lote in difese des libertâts civichis folpeadis in chei timps achì de Republiche taliane, lote che chest Fogolâr mai plui e mai altri nol pues mancjâ di sei in prime linie, se nol tradìs siei ideâi di fonde. Cheste bandiere e je miscliç moderni di ideis e simbui di Aquilee e Friûl in diviersis etis, simpri tal spieli di Rome antighe e di chel imperi roman-gjermanic che vignût subit dopo. La acuile e je chê greghe di Zeus, diu dai paris antîcs, che e varès proferît il so non a Aquilee e il so simbul famôs ae trupe romane. Po il ros, colôr sanc, di vite e di muart, si à fat ancje embleme di dirit sacrât e sopran vâl a dî di paronance plene e libertât di gjoldile, fin che al è deventât segnacul di popul che al fâs ribalton par no sei cjalcjât. E cussì sanc dai martars: par une idee, une dignitât, une tiere, une int: par ducj Marc di Murùs, ricuardât chest an a sîscent dal martueri! E ros chel dal mantel di Cesar proconsul che al à dât il non al nestri Friûl e dirit citadin ae Galie padane. In sumis, un struc di civiltât grande, di principis, memoriis, passions. A Jê, cjare, cun tante stime, cheste bandiere fûr dal ordenari, in timp straordenari di meditazion e di ribelion, e un sancîr auguri di buinis Fiestis alì che si pues! prof. Alberto Travain presidente del Movimento Civico Culturale Alpino-Adriatico ‘Fogolâr Civic’ e del Circolo Universitario Friulano ‘Academie dal Friûl’”. “Tu, non io: tu, meriteresti tutte le bandiere del Friuli, per tutto quello che fai da anni cercardo di restituire coscienza e dignità al nostro popolo!” ha risposto, grata, la sig.ra Celotti all’indirizzo del prof. Travain. Dopo la consegna, rito scaramantico o devozione che dir si voglia, la sodale, anche caposezione fogolarista per il Quintiere udinese di Aquileia, ha, con l’insegna, rinnovato il tocco dell’urna patriarcale di Bertrando, antico gesto impetrante sacra benedizione. Presente nella cattedrale qualificata rappresentanza fogolarista ovvero la vicaria prof.ssa Renata Capria D’Aronco; le caposezione sig.ra Paola Brochetta, sig.ra Anna Rosa Caeran, sig.ra Milvia Cuttini; i consiglieri sig. Giuseppe Capoluongo, sig.ra Rosa Masiero, maestra Rosalba Meneghini e la socia onoraria prof.ssa Elisabetta Marioni, assessore comunale udinese all’Istruzione. Presente anche il fotografo sociale sig. Attilio Calligaro e lo scrittore e cultore di storia patria regionale sig. Gianni Meneghin.


text:
Fredrich Engels
Friedrich Engels (Barmen , 28 di Novembar 1820 - Londre , 5 di Avost 1895) al fo un pensadôr e teoric socialist e comunist todesc , grant amî di Kerl Marx. Daspo de muart di chest ultim , al puarte indenant la redazion definitive e la publicazion dai libris II e III de Il Capitâl. Engels al fo ancje militant de Leghe dai Comuniscj e de Associazion internazionâl dai lavoradôrs.
Jessût di une famee di industriâi , so pari veve fât fortune in te industrie tessile , al lasse il liceu di Ebenfield par vie di motîfs familiârs in tal 1838.Tal stês timp al lavore come jutori in une societât comerciâl a Breme e al studie in profonditât la filosofie , in particolâr il pensadôr todesc Georg Wilhelm Friedrich Hegel.
In tl 1842 al va a vivi in Inghiltere , a Manchester , e al lavore in une societât industriâl dulâ che sô pari veve dai interês. Intal 1845 , al scrîf e al fâs publicâ "La situazion de classe lavoradore in Inghiltere". Tal stês an , al scrîf tal gjornâl "Annâi franco-todescs" , publicât par cure di Karl Marx , a Paris. Si incontrin par le prime volte in tal 1844 , e si rindin cont che a condividevin lis stessis ideis e le stesse vision e decidin cussi di scomençâ une colaborazion pui strete. Daspo le espulsion di Karl Marx de France , sielgin di vivi in Belgjiche , dulâ che le libertât di espresion jere pui grante che in tai âtris paîs d' Europe.
In tal mês di luj dal 1845 , Engels al propon a Marx di fâ un viaç in Inghiltere. In chest paîs Engels cognôs Mary Burns , une operarie irlandese cun cui larâ a vivi fin a le muart de femine in tal 1863.Tal seguit al starâ cun sô sûr Lizzie Burns fin a sô muart in tal 1878.La sô tiarce femine sarâ Mary Ellen. Marx e Engels tornin a Brussels tal zenâr dal 1846 , dulâ formin il Comitât di Corrispondence Comunist cun le intenzion di unificâ ducj i socialist d'Europe. Influenzâde par lis concezions di Marx , la Leghe dai Justs , organizazion socialiste si trasforme in Leghe dai Comuniscj. Marx e Engels aderissin. La Leghe domande a Marx di scrivi un programe par spiegâ lis intenzions de organizazion. Marx , cun il jutori di Engels che veve za scrît i "Principis dal Comunisim" , tache a scrivi chel che al sarâ il Manifest dal partît comunist. Scrit in sîs setemanis , al vignarâ publicât in maniere anonime tal fevrâr dal 1848.
Par vie des revoluzions dal 1848 , marx e Engels scugnin lassâ la Belgjiche tal mês di març. Vn a vivi a Colonie , dulâ fondin un gjornâl , le Neue Rheinische Zeitung (Gnove Gazete renane).
Engel al partecipe in maniere ative a la revoluzion dal 1848 , al partecipe a le revoluzion d'Eberfeld , e la revoluzion in bade en Palatinat. Partecipe ancje a lis vueris de armade prusiane , come jutori in cjamp di August Willich , guide di une bande di rivoltâts.
Tal Ream UnîtModifiche
In tal 1849 , Engels e Marx scuegnin lassâ il Paîs , e partissin par Londre. Lis autoritâts de Prussie fasin pression al guvier inglês par slontanaju ancje dal Ream Unît , ma il prin ministri John Russel al è contrari. Par dâ un jutori finanziari a Marx , Engels torne a vore cun sô pari a Manchester , prime di tornâ a partî par Londre in tal 1870.Si interesse ancje a le condizion de femine e al feminisim. In tal 1864 , al è inscrit a le Associazion internazionâl dai lavoradôrs (Prime Internazionâl) , fin al 1874 an de sô dissoluzion. Daspo de muart di Marx , al cure le publicazion dai libris II e III de opare Il Capitâl.Al cure ancje le traduzion e le publicazion di âtris scrits di Marx.Al lavore a l'unificazion dai partîts marxiscj in te Seconde Internazionâl. Al mûr a Londre in tal 1895 , cence lassâ fîs.Al lasse a Laura Marx-Lafargue femine di Paul Lafargue une part dai sôi bens.
Oparis principâlsModifiche
- Le Sante Famee (1844/1845)
- Le Ideologie todescje (1844/1845)
- Statût de leghe dai Comuniscj (1847)
- Manifest dal partît comunist (1848) cun Karl Marx
- Le Gnove gazete renane (1849) cun Karl Marx
- La vuere dai contadins in Gjermanie (1850)
- Rivoluzion e cuintririvoluzion in Gjermanie (1852)
- Anti-Dühring (1878)
- L'evoluzion dal socialisim de utopie a la science (1880)
- Storie e lenghe dai Todescs (1882)
- Dialetiche de Nature (1883)
- Le origjine de famee, de proprietât privade , dal Stât


text:
Chê robe
6 coments On Chê robe
-
Mi soi scjadidis lis mans i pits e il cûr. Mariure met su un altri len che mi senti ancje jo. Graciis e bon Nadâl
-
-
Graciis Mariute par fânus capî cun la tô conte, ce tant biel che al è sintî dentri ni nô la magjiche atmosfere nadaline, ancje par chei che o vivìn oltran la Piçule Patrie. Par fortune “Lis lidrîs no dome nus nudrissin ma ancje nus sostegnin”.
Maman
-
Tu mi as fat riviodi ches cartulinis di augurs, che corevin nocentes i agns cuarante prin e poc dopo,che cjasute sepulide da nef tal bosc, cul balcon cal lassave viodi, une lus cjalde,un camin cal fumave, e dut al poiave chel calor jenfri il cur.Biele conte cun tant sintiment uman intor. Lussian
-
-


text:
Cemût no confondisi cuant che si fevele
dai protagoniscj de ete langobarde
che e à fat cressi chenti un ducât impuartanton
Il diretôr al leve su e jù pes stanziis dal Museu dal Domo. Al jere in pinsîr. Al spietave la gnove femine che e veve di fâ lis puliziis dal museu, lavôr une vore delicât. Al saveve che Rosute di une vite e veve netât cjasis a Cividât; achì però no jerin mobii e soremobii di netâ di polvar ma reperts di valôr inestimabil.
◆ In chel le viôt rivâ. Avonde grande, pas viert di buride, almancul sessante carnevâi fats, cjavei neris e permanente riçote, voglade fuarte e une vieste a rosutis celestis e rossis. “Sperìn ben – al pense, e pront le salude – Bundì siore Rose!” “Bundì siôr diretôr… ma, par plasê, no soi siore: che mi clami Rosute!” “Ben, alore Rosute, graciis par vê acetât di tignî net il nestri museu. Sâstu, no mo, che achì o tignìn cont robis une vore impuartantis e delicadis?” “Par dî la veretât, cundut che o soi a stâ pene di lâ dal Puint dal diaul, achì no soi mai jentrade. Ma che nol stedi a preocupâsi, siôr diretôr, o soi pratiche di robis delicadis. O ai netât cjasis di siôrs, plenis di grabatui di ceramiche e di bebei di arint. E dopo o ai voli, jo: o ai za viodût che achì il probleme al è il paviment, dut ofegât. Achì i vûl une buine man di cere, e dopo tirâlu a lustri!” “Scuse Rosute, ma la cere achì no si pues doprâ. Il responsabil de sigurece le à improibide par no fâ sbrissâ i visitadôrs.” “Va ben, alore o ‘nt metarai dome un sclip te aghe tal cjapâ sù par tiere.”
◆ Za preocupât, le compagne ator pal museu par dâi lis diretivis. “Chest al è il famôs spadon di Marquart, che si dopre te messe de Pifanie. Almancul chest tu lu cognossis, vere?“ “Ce vuelial, siôr diretôr, la messe grande e je pai siôrs, chei che a àn bon timp di pierdi in fufignis. Jo o voi simpri ae messe prime, che e je plui curte. Dut câs, il mani di che spade al è dut ossidât. Ai covente Sidol e vueli di comedon par lustrâlu.” “Ma Rosute – le bloche il diretôr – e à plui di sîscent agns! E dopo e je sierade a clâf e tu tu âs dome di netâ di polvar la vetrine! Cumò nin di là che ti fâs viodi le Are di Ratchis”
◆ “Ah, ma e je di piere – e da sù Rosute palpantle – parcè mi aial dit che e jere di raclis?” “Ratchis, Rosute, RATCHIS, no raclis. Al è l’altâr dal duche langobart Ratchis! Une opare mestre!” “Capît, capît, siôr diretôr. A mi no mi plâs. Sono musis di fâ, chês brutis alì? E dopo, coventavial sculpî propit dut dut, che si jemple di polvar e si fâs une fature mostre a netâ! Tant ben la robe moderne dute slisse.” “Si clame orror vacui – al spieghe il diretôr dut sustât –, i Langobarts a vevin pôre di lassâ cualchi toc no lavorât…” “Sarà – e interomp Rosute intant che cui siei dedaçs e russe la sculture – piês par lôr. Ma chi, siôr diretôr a son crostis di colôr vecjo. Achì e covente spacete, aghe e varechine. Viodarà che i fâs tornâ come gnove la sô are dai raclis.” “Pal amôr di Diu – al alce la vôs il diretôr –, tu no tu âs nancje di tocjâle! Dome passâ il polvar cuntun plumin fof e VONDE! Cumò ti mostri il batisteri di Calist”.
◆ “Ah juste ben, siôr diretôr, che mi gjavi chê curiositât: di chest calist dal Domo o ai za sintût a fevelâ, che al sarès so il poç culì daûr. Che mi disi: ce aial a ce fâ un calist cul museu dal domo? Mi somee une stramberie vignî a fâsi meti a puest i cai propit tal museu!” Il diretôr no sa se ridi o vaî: “Ma ce âstu capît, Rosute? Calist nol è un che al nete i cai! Al è il non di un patriarcje che si clamave propit Calist. Al jere il so non!” “E i siei gjenitôrs no vevino un non miôr di dâi, puar? Cuissà trop che lu varan sbeleât di frut i siei amîs.” “Rosute, no! Il non Calist par grêc al vûl dî “bielon” e al leve di mode ai siei timps. O fevelìn di mil e tresinte agns fa. Calist al è stât il patriarcje di Aquilee che si jere stufât di vivi su la mont Quarine, tal cjistiel di Cormons, e alore al à trasferide la sede dal patriarcjât a Cividât, che e jere la capitâl dal ducât langobart. Il duche al viveve achì e ancje lui al voleve vivi in citât e no tal mieç dai boscs. Par Cividât al è stât impuartant parcè che di chê volte, in plui che la capitâl politiche, e je deventade ancje chê religjose dal Friûl. Al è stât Calist a tacâ a tirâ sù il domo e il palaç, e nus restin ancjemò il poç che tu âs dit tu e chest batisteri maraveôs. Ti racomandi: dome passâlu cuntun peçot fof di lane, e vonde!” “Jo il batisteri lu viôt un tic smamît. Se o podès dâi une passade cu la mê misture, o soi sigure che al vignarès net e lusint come gnûf” “Ce saressie la tô misture?” “Un litri di aghe, mieç di Cif, une tace di Svelto e dôs sedons di amoniache. E je miracolose!” “O fâs fente di no vê sintût, Rosute. Peçot fof di lane e VONDE! Si sino capîts?” “Va ben, va ben. Paron lui. E jo o tachi il mus là che al vûl il paron. O spieti che al sieri il museu e dopo o scomenci a netâ. Al viodarà… si cjatarà ben cun me, siôr diretôr!”
◆ Scunît, il diretôr si invie par lâ fûr e si ferme cun Marie, chê che e da fûr i biliets. “Par plasê, Marie, cu la scuse di fâ conts, fermiti ancjemò e tegnimi di voli chê femine, che no mi fidi a lassâle di bessole.” “O ai juste di meti un pôc di ordin tes cjartis. Che nol vedi pinsîr, diretôr.”
◆ A pene jessût il diretôr, Rosute e tache boton cun Marie. “Ce stamp chel diretôr, eh Marie? Al sa benon la storie, che mi à incjocade cui Langobarts, i raclis e i caliscj ma, come ducj i oms, ce vûstu che sepi di puliziis?”❚
Diego Navarria
LA STORIE – Su lis olmis di Calist, che al fasè di Cividât la capitâl religiose dal FriûlDiego Navarria
Cemût no confondisi cuant che si fevele


text:
I cuatri evangeliscj
7 coments On I cuatri evangeliscj
-
-
-
-
-
Une conte che dismôf ricuarts come chescj, a son rivocs che a puedin dome fânus dal ben, in chei che o vin cualchi primevere su la schene. Cui di nô no aial vût une none che no nus vedi lassât la sô olme tai nestris compuartaments tai dîs di vuê?
Lu stes si podarà dî des nonis di vuê che di sigûr a lassaran alc tal futûr dai lôr nevoduts.
Benvignûts che sedin.
-
-
L'è cun braure che o podìn dî che graciis a Galliano, chest agnul simpri fantat che o vin te Societât Furlane Buenos Aires (il Fogolâr Furlan plui vieli al difûr de Italie) la lenghe furlane e cjate un so templi tal laboratori che lui stes al puarte indenant za di plui di dîs agns.
Ancje o disarai che i fogolârs in Argjentine a san che a àn un templi che no si cjate simpri. No dome la lenghe par se e je puartade in alt di Galliano, ma ancje il sintî dal popul furlan e lis tradizions di une volte che lui al à cognossut e che al puarte dentri dal so cûr simpri fantat.
Cuant che chei de Regjion finalmentri si inacuarzessin di dut ce che al fas pes tradizionse i valôrs furlans, a varessin di dai un premi.


text:
Apuestul
La peraule apuestul e ven dal grêc apòstolos, che a sô volte e ven dal verp apostèllo che al vûl dî "mandâ".
La peraule e si riferìs soredut a chei dissepui sielzûts di Jesù.
I nons dai dodis sielzûts origjinariementri a son ripuartâts intai Vanzelis di Mateu, Marc e Luche e a son: Pieri, Jacum fi di Zebedeu, Zuan fradi di Jacum, Andree, Filip, Bortolomiu, Mateu, Tomâs, Jacum fi di Feu, Tadiu, Simon e Jude Iscariote che dopo lu varès tradît, e al vignì dopo rimplaçât di Matie.
Intal moment de nomine Jesus ur de podês miracolôs e ju "mandà" ator pal mont par che pandessin la sô peraule.


text:
MI PARARÈS CHE UN OM, rivât su la cincuantine e cuntune posizion sociâl impuartante, alc al savedi di storie e di gjeografie, almancul par sintût a dî. Se invezit al dîs cjastronadis, al pense mâl. Il riferiment nol pues no jessi al segretari regjonâl dal Pdl, Isidoro Gottardo che, te polemiche su lis provinciis, al propon che a sedin trê: Vignesie Julie, Friûl e “Destra Tagliamento”. O soi sigûr che fin di piçul, “Gotty” al savedi fin masse ben che il Friûl al va de Livence al Timau, che “Vignesie Julie” e je une invenzion dal fassisim, e dut câs, se no i al à dite nissun, forsit cualchi lezion di gjeografie e storie al podarès ancje cjapâle.
Cui che la storie le cognòs une vore ben, al è il triestin Camber che al propon dome dôs provinciis: Triest e ce che al reste fûr. Nancje nol dopre la peraule “Friûl” parcè che i ven la urtiarie dome a nomenâlu: si sumie une zone che e ledi dal puart di Triest a Tarvis, une linie gotiche cuintri de Slovenie.
Di ben in miôr, un nol cognòs la storie e chel altri al vûl puartâle indaûr.
Tal stes timp, la Serachianute e sta cidine, no à voie di impaçâsi in chestis cuistions di perifarie… e pense a cjatâ cjase ai Parioli. ■
L’OM DI BURI
IL SIVILOT. Chei che a vuelin dividi il Friûl............
MI PARARÈS CHE UN OM, rivât su la cincuantine e cuntune posizion sociâl impuartante, alc al savedi di storie e di gjeografie, almancul par sintût a dî. Se invezit al dîs cjastronadis, al pense mâl. Il riferiment nol pues no jessi al segretari regjonâl dal Pdl, Isidoro Gottardo che, te polemiche su lis provinciis, al propon che a sedin trê: Vignesie Julie, Friûl e “Destra Tagliamento”. O soi sigûr che fin di piçul, “Gotty” al savedi fin masse ben che il Friûl al va de Livence al Timau, che “Vignesie Julie” e je une invenzion dal fassisim, e dut câs, se no i al à dite nissun, forsit cualchi lezion di gjeografie e storie al podarès ancje cjapâle.


text:
La aree ladine, che e je clamade ancje retoromance, e je stade dividude in trê areis difarentis e diviersis une di chê altre. Chestis si son disvilupadis ognidune par so cont par ce che al inten la lenghe: tal Cjanton dai Grisons (chê plui a soreli a mont) al è il Rumantsch, tes Dolomitis al è il Ladin e in Friûl o vin il Furlan.
UN CJANTON… DI SVUIZARE_ Il Cjanton dai Grisons, nassût tal 1803, al è il plui grant e chel plui a soreli jevât jenfri i 26 de Svuizare e al è ancje l’unic cjanton li che si fevelin trê lenghis (todesc, romanç e talian) e un dialet (lombart). E je une zone plene di monts che e confine cul Lichtenstein, la Austrie, la Italie, e dentri te Svuizare cul Cjanton Ticin e che e je une vore conservative, li che i Grisons a son in dì di vuê une minorance. Il cjâf lûc e je la citadine di Coira. La superficie e je sù par jù di 7105 chilometris cuadrâts (pôc mancul dal Friûl). Il cjanton al è dividût in 11 Distrets e in 211 Comuns. La popolazion e je di 188.762 abitants. Il non di Grisons che al vignive doprât par fevelâ des comunitâts sovranis dal Stât Libar des Trê Leghis, al vignì fûr tal periodi des Vueris de Italie e Francesco Guicciardini lu doprà cuant che al sielzè i soldâts des Trê Leghis che a cjaparin part ae concuiste dal Ducât di Milan insiemi cui Svuizars. Il doprâ chest non al è peât ae fuarce e ae impuartance de Lee Grise li che a jerin dentri oms impuartants tant che vescui, nobii e parfin l’imperadôr dal Sacri Imperi Roman. La invasion dai Francês tal 1798 e puartà ae fin dal Stât Libar des Trê Leghis e po dopo tal 1803 ae nassite dal Cjanton.
LIS TIPICITÂTS NO SON DOME LINGUISTICHIS_ La economie di cheste regjon si fonde su la agriculture, cu lis ativitâts peadis al bosc e al passonâ des pioris e des cjavris vie pe istât e sul turisim di mont pal plui tes citâts di Davos e di St. Moriz. Jenfri i prodots tipics, la specialitât e je soredut la cjar fate secjâ che si clame juste apont “cjar secje” e che e somee une vore ae bresaole. Tai dolçs, la torte di coculis e je la plui buine. Une vore preseadis a son ancje lis cjastinis de zone di Roveredo.
MONUMENTS_ Chest teritori de Ladinie al è siôr di monuments che a àn une architeture cuntun valôr ricognossût a nivel mondiâl: a Müstair al è un covent des benedetinis e une glesie romance che e je dentri tal patrimoni mondiâl dal UNESCO. Po dopo e je ancje la glesie di Zillis che e à un sofit cun 153 taulis di len cun parsore pituris dal 1130, li che a jentrin 200.000 personis ogni an par viodi chestis bielecis. Une particolaritât de architeture profane di cheste zone al è il “sgrafit”: disens, decorazions, scritis che a vegnin sgrifadis (di chi al ven fûr il non) su la stabilidure ancjemò mole dai mûrs, gjavant dal ultin strât lis parts li che po dopo a vignaran fûr lis figuris plui scuris.
Elena Zanussi
SPECIÂL. Un cjanton… ladin............
La aree ladine, che e je clamade ancje retoromance, e je stade dividude in trê areis difarentis e diviersis une di chê altre. Chestis si son disvilupadis ognidune par so cont par ce che al inten la lenghe: tal Cjanton dai Grisons (chê plui a soreli a mont) al è il Rumantsch, tes Dolomitis al è il Ladin e in Friûl o vin il Furlan.


text:
La basse, la Cjargne, di ca e di là da la aghe: no si pues dî di sigûr che il Friûl al sedi une tiere dute compagne. A dividinus, lis pronunciis diferentis de marilenghe, i mûts diferents di fâ il frico, i nons dal “pignarûl” (par me si clame fogoron, par esempli), e fintremai i personaçs che a puartin i regâi ai fruts tor Nadâl.
A Sedean o jerin fortunâts, parcè che li di noaltris a passavin in trê: Sante Luzie al 13 di Dicembar, Barbe Nadâl ai 25 e la Befane ai 6 di Zenâr. Barbe Nadâl al jere il plui bulo, e ai 25 al rivave il regâl plui grues, ma ancje chel di Sante Luzie nol jere mâl. Nissun al à mai rivât a capî cemût che e jere fate, cheste Sante Luzie: no veve un vistît cognossibil tant che Barbe Nadâl e di sigûr no sameave une strie come la befane, ma a noaltris nus bastave che e puartàs i regâi, no nus coventave cognossile te muse.
La befane, invezit, e jere propite la plui disgraciade: brute come la fam, e e puartave dome doi bombons e un pocje di cjocolate che, dopo un mês passât a mangjâ mandolâts, panetons e pandoros no fasevin plui nancje masse gole.
Ma migo ducj i fruts furlans a vevin il “trident”! In cualchi paîs, par esempli, Sante Luzie no le cognossevin, e tal so puest a vevin Sant Nicolau, ai 6 di Dicembar. Sì, propite Sant Nicolau, o sei Santa Claus, o sei Barbe Nadâl. Mascarât tal non, ma simpri lui: di fat, dispès, al jere ancje vistût compagn: dut di ros, cu la barbe blancje (no si sa se la tradizion e diseve propite cussì o se al jere dome plui facil cjatâ in vendite un costum di Barbe Nadâl e doprâ diretementri chel). Une usance che no soi mai rivade a capî, e che secont me e meteve dome un grum di confusion tal cjâf dai fruts. Cemût fasevino a no domandâsi cemût mai che chel siôr vistît di ros al passàs li di lôr ai sîs e li di chei altris ai 25?
O pensavino forsit che Barbe Nadâl, a fuarce di fâ tancj regâi a ducj, al fos deventât puar e al ves vût bisugne di fâsi passâ i vistîts doprâts di Sant Nicolau?
E a Nadâl, ce fasevino i fruts che a vevin vût bielzà Sant Nicolau? A cualchidun si diseve “a Nadâl al rive Gjesù Bambin” (sì, ma cemût fasevial Gjesù bambin a tirâsi sù dal presepi e a lâ atôr pal mont a puartâ i regâi?). Chei altris si tacavin.
Un biel pastrocj! Une vore miôr vê vude Sante Luzie. E sarà ancje stade vuarbe, come che e conte la tradizion, ma e veve une buine smicje par puartâ i pacuts!
BETE DI SPERE
AI 32 DI MAI. Ducj a durmî, che e rive Sante Lussie. O Sant Nicolau?Bete di Spere
La basse, la Cjargne, di ca e di là da la aghe: no si pues dî di sigûr che il Friûl al sedi une tiere dute compagne. A dividinus, lis pronunciis diferentis de marilenghe, i mûts diferents di fâ il frico, i nons dal “pignarûl” (par me si clame fogoron, par esempli), e fintremai i personaçs che a puartin i regâi ai fruts tor Nadâl.


text:
“Jo o jeri partide cun cheste idee di fâ scarpets inmò agnons indaûr”, e conte Antonella. “Di piçule insù, viodi lis nonis dal gno paîs daûr a pontolâ mi à simpri plasût. Mi à simpri plasût ancje il fat di jessi discolçs e di podê jessi ‘scarpâts’ cun pôc (metint dongje un grum di oris di lavôr) e mi disevi che a pene che o ves vût il timp lu varès fat ancje jo. Cuant che o jeri a stâ a Comelians, o ai cognossude la Gjenovefe che e à tacât a mostrâmi cemût meti adun i peçots. Dopo, o ai viodût il libri di Celestino Vezzi che al veve scrit cun Novella Del Fabbro (“Scarpets e galòcios”, ndr) e alì o ai vût inmò un segnâl: mi soi dite “jo o scuen fâ chest lavôr achì!”. Ma meti sù une ativitât dome di scarpets al è un pôc improponibil parcè che ti mangjin di tassis, e daûr a son tantis oris di lavôr.
E alore, mi è vignude la idee di compagnâle a alc, e a Sudri al mancjave un negoziut di robe intime, sportive, robutis particolârs, e cussì o ai viert chest negozi che prime di dut al è un laboratori di scarpets.
Al pâr parfin impussibil che intal 2012 a sedin richiestis di scarpets. Tantis, soredut, a vegnin dai zovins! O ai une lungje liste di scarpets di fâ (18 oris di lavôr par fânt un pâr, po dopo il cjaliâr al pense a meti la suele).
Pai oms al va plui il model classic, pes feminis invezit al è di dut e di plui: scarpets cu la tele jeans, a forme di balarinis, cui lustrins…
E cussì, o soi intrigade a stâ daûr a sodisfâ ducj i guscj. Cumò o ai di fâ scarpets par un grup di todescs che a àn di fâ un teatri su pe vere storie di doi cramârs che, partîts de Cjargne, a son deventâts sindics di doi paîs là vie. Ma o vent ancje altre robe cjargnele: me sûr e fâs lavoruts cul feret (borsetis, centruts e v.i.) e di Invier o ai une persone che mi puarte robe fate di lane cuete.”
Antonella e rive a trasmeti cun semplicitât une grande voie di fâ e une grande sperance pal doman: “No je vere che lis feminis no son plui inzegnosis, parcè che ancje achì a Sudri o viôt mans di aur.
O soi de idee che in Cjargne nol è impussibil nuie; o pensi che e sarès une salvece tirâ fûr chestis particolaritâts e tornâ a riproponilis!
E volarès a nivel di artesanât une recipe che e puarti cun plui gole la int a fâ; la burocrazie e je chê che e penalize di plui chestis robis. Jo o soi contrarie ai contribûts parcè che a “sentin” la int: al bastarès sbassâ lis tassis. O invidi la zoventût a no vê pôre di proponisi!”. ■
Marta Vezzi
CJARGNE VIVE. La ‘fabriche’ dai scarpets di Antonella............
“Jo o jeri partide cun cheste idee di fâ scarpets inmò agnons indaûr”, e conte Antonella. “Di piçule insù, viodi lis nonis dal gno paîs daûr a pontolâ mi à simpri plasût. Mi à simpri plasût ancje il fat di jessi discolçs e di podê jessi ‘scarpâts’ cun pôc (metint dongje un grum di oris di lavôr) e mi disevi che a pene che o ves vût il timp lu varès fat ancje jo. Cuant che o jeri a stâ a Comelians, o ai cognossude la Gjenovefe che e à tacât a mostrâmi cemût meti adun i peçots. Dopo, o ai viodût il libri di Celestino Vezzi che al veve scrit cun Novella Del Fabbro (“Scarpets e galòcios”, ndr) e alì o ai vût inmò un segnâl: mi soi dite “jo o scuen fâ chest lavôr achì!”. Ma meti sù une ativitât dome di scarpets al è un pôc improponibil parcè che ti mangjin di tassis, e daûr a son tantis oris di lavôr.


text:
Agjenzie spaziâl europeane
La Agjenzie spaziâl europeane (ASE; par inglês European Space Agency, ESA) e je la agjenzie spaziâl de Europe. E fasin part de ESA tancj Stâts europeans, ancje l'Italie.
In tai untilns agns la ESA e a laciât tancj satelits sientifics, meteorologjics e par lis comunicazions. Chi daûr e son i plui cognossûts.
MetereologjicsModifiche
E soi chei che coventin par lis previzions dal meteo.
Modifiche
SientificsModifiche
E coventin par le oservasion de Tiere che dal Sistem Solâr e di altris stelis
EnvisatModifiche
Al è un satelite che al sta chialant le evoluzion dal cambiament climatic.


text:
Storie
La storie e je la dissipline che si ocupe dal studi e de interpretazion dai fats dal passât de int, des fameis, e des societâts umanis. La peraule storie e ven dal grêc ισtopίa (par latin historia), ven a stâi "une relazion des informazions su di une persone". I storics a otegnin informazions sul passât da diviersis gjenars di risultivis, cjapant dentri regjistrazions scritis, bêçs o altris ogjets, fabricâts, monuments e intervistis (storie orâl).
Le peraule "storie" al a ancje il significât di "conte leterarie" o in dut câs, di conte (orâl o ancje scrite) di acadiments imagjnaris.Cheste acetazion no sarâ spegade in cheste vôs, ancje se la storie tal sens, je ancje une "rifierte" elaborade cun l'imagjnazion e proponude a un public interessât di letôrs.
PreistorieModifiche
Storie antigheModifiche
Etât di mieçModifiche
- Alte etât di mieç
- Basse etât di mieç
- Lote pes investiduris
- Crosadis
- Peste Nere
- Cavalîrs templârs
- Riforme Protestante


text:
Udin, ai 11 di Març dal 2021 – La cunvigne di sabide (aes 10.30 in direte su Facebook e Youtube) e sarà la ocasion par capî ce che al sucêt ancje in chês altris realtâts a presince fuarte di lenghis minoritariis, tuteladis dal articul 6 de Costituzion e ricognossudis su la fonde de Leç 482 dal 1998.
In Alt Adis i palinsescj de RAI si caraterizin par un fuart contignût informatîf, cun 2 telegjornâi e 11 notiziaris radiofonics par todesc al dì, 1 telegjornâl e 2 notiziaris radiofonics in ladin, che si zontin a rubrichis cuotidianis e setemanâls par aprofondiments gjornalistics, rassegnis stampe, notiziis meteo e inzornaments su la viabilitât. In bande de informazion e je ancje une siore ufierte di trasmissions par todesc, talian e ladin di contignût ricreatîf, culturâl e educatîf. Sot dal profîl des scoltis, lis trasmissions televisivis in lenghe todescje a regjistrin dì par dì plui o mancul 180mil utents suntune popolazion di 300mil unitâts, intant che pes trasmissions televisivis in lenghe ladine la utence medie pe zornade e passe lis 40mil unitâts.
La sede Rai de Val di Aoste e fâs in totâl plui o mancul 380 oris di tv e 150 di radio ad an di notiziaris televisîfs e radiofonics, di chestis 26 oris a son di tv e 32 di radio in lenghe francese. Intal palinsest de programazion radiotelevisive regjonâl, aes trasmissions in lenghe francese a son dedicadis 78 oris di tv e 110 di radio, in bande di chês in lenghe taliane. Cun di plui a son mandâts, soredut la domenie, programs di intratigniment in patois valdostan, lenghe ricognossude a nivel regjonâl ma no uficiâl.
In Sardegne, invezit, lis trasmissions Rai a previodin dome programs di culture e intratigniment, ma no la part di informazion gjornalistiche.
Par chel che al rivuarde il Friûl Vignesie Julie, la convenzion dal 2017 e previôt 4.517 oris di trasmissions radiofonichis in lenghe slovene ad an, 90 oris par furlan e 1.667 oris par talian. Cun di plui previodudis ancje 208 oris di trasmissions televisivis par sloven. Cu la proroghe siglade la passade sierade, a son stadis zontadis 16,5 oris di trasmissions televisivis e 17,5 di trasmissions radio par furlan.
Ce sucedial in chês altris regjons?News
Udin, ai 11 di Març dal 2021 – La cunvigne di sabide (aes 10.30 in direte su Facebook e Youtube) e sarà la ocasion par capî ce che al sucêt ancje in chês altris realtâts a presince fuarte di lenghis minoritariis, tuteladis dal articul 6 de Costituzion e ricognossudis su la fonde de Leç 482 dal 1998.


text:
Gurize
Gurize (loc. Guriza, Gorizia par talian, Gorica par sloven, Görz par todesc, Gorisia par bisiac) e je une citât di 34.844 abitants, che e je just sul confin cu la Slovenie; di chê altre bande dal confin si cjate la citât di Gnove Gurize, nassude intal 1947 subit daspò de fin de Seconde vuere mondiâl cun la Jugoslavie.
E je la citât plui a jevât dulà che si fevele par furlan (tes zonis di Lucinîs, Stracis, Monsante, Plaçute e San Roc). Al è il cjâf lûc dal Friûl Orientâl; il so non al ven dal sloven gorica (pronunzie "gorìtza") che al vûl dî cuel, cun riferiment probabilmentri a chel dal cjistiel. Citât cun plui animis, partignint par istorie sedi al Friûl, sedi a la Vignesie Julie, sedi a la culture slovene.
Gjeografie[cambie | modifiche il codiç]
Gurize e je logade a 84 m dulà che il Lusinç, vignint de Slovenie al rive in planure. La citât si cjate tal plan, ma propite daûr a tachin i roncs dal Cuei a bonât e lis culinis dal Cjars a jevât; la vete plui impuartant di Gurize e je la Mont di San Valantin (609 m).
Lis sôs frazions a son:
- Cjistiel
- Lucinîs
- Oslavie
- Peume
- Sant Maur
- Sant Andree
- Stracis
- Ossari
- Valon da l'Aghe
- Gradiscjute
- Pudigori
- Moncjalvarie
- Pubride
- Machete
- C.is Cipriani
- Monsante
- Plaçute
- San Roc
- Madonute
Storie[cambie | modifiche il codiç]
Gurize e je nomenade pe prime volte ai 28 di Avrîl dal 1001 intun document che parie l'imperadôr Oton III al donave la citât (quae sclavonica lingua vocatur Goritia) al patriarcje di Aquilee e ai Eppsteins, conts dal Friûl. Cussì Gurize e fo prime sot dal Patriarcjât di Aquilee, daspò sot dai conts de Bavarie.
Tal 1500, muart l'ultin cont, Lenart, a Lienz, la citât e passà a Massimilian I di Asburc, ancje se Vignesie e varès volût cjapâ jê possès di Gurize, che deventarà Italie, tal mût di dut il Friûl orientâl, dome tal 1919 daspò de prime vuere mondiâl. De metât dal XVIII secul e fo sede arcivescuvîl, cuntune jurisdizion une vore grande, che e rivave fintremai la citât di Como, in Lombardie).
Prime vuere mondiâl[cambie | modifiche il codiç]
Dilunc de grande vuere, i talians a cjaparin Gurize une prime volte ai 8 di Avost dal 1916, ma par vie de rote di Cjaurêt, l'esercit talian al scugnì bandonâ la citât par ritirâsi ae diestre da la Plâf.
Seconde vuere mondiâl[cambie | modifiche il codiç]
Te Seconde Vuere Mondiâl e fo ocupade prime de bande dai todescs (daspò dal armistizi dai 8 di Setembar dal 1943) e po di bande dai partesans titins tal Mai dal 1945, che a semenarin terôr par cuarante dîs.
Gurize e je stade decorade de medaie d'aur al valôr militâr pai sacrificis de popolazion vie pe Vuere di Liberazion.
Secont dopovuere[cambie | modifiche il codiç]
Daspò dai tratâts di pâs ae fin de vuere, il confin talian al fo zirucât di diviers chilometris, fin a tocjâ la citât di Gurize. Par chest, par aministrâ i teritoris dal alt Lusinç, la Federazion Jugoslave e decidè di fondâ une gnove citât tacade dal confin, clamade Gnove Gurize (Nova Gorica par sloven).
Fin ai agns '50, par vie de cortine di fier, la citât e jere sot stret control militâr, come che al sucedeve a Berlin; dome tai decenis sucessîfs il rapuart jenfri lis dôs citâts e deventà plui seren.
Tal 2004, Gurize e je deventade la citât simbul dal slargjament de Union Europeane.
Monuments[cambie | modifiche il codiç]
- Cjistiel fortificât, dal XI secul
- Catedrâl gotiche, metude sù tal XIV secul, tornade a fâ tal XVII secul
- Glesie di Sant Ignazi (1680-1725)
- Museu di Storie e Art
- Museu de Grande Vuere
- Palaç Attems-Santa Croce (Municipi)
- Palaç Coronini Cronberg
- Palaç Lantieri
- Place de Transalpine
- Sacrari Militâr di Oslavie
- Sinagoghe di Gurize


text:
Remo Cacitti, natîf di Tumieç, al insegne ae “Statâl” di Milan. Cun lui o vin fevelât dal libri fat cun Augias “Inchiesta sul cristianesimo. Come si costruisce una religione“, ma ancje de sô passion pal Friûl che i è simpri leât: fra lis altris robis al è un membri di Glesie Furlane
Prof Cacitti, “docente di Letteratura cristiana antica e Storia del cristianesimo antico all’Università degli Studi di Milano”, ma di origjin cjargnele. I Cacit a son di Tumieç: cemût isal rivât a Milan?
Jo o soi nassût a Tumieç, ma gno pari al jere tal esercit e duncje o vin zirât un tic dut il Friûl, fintant che si sin stabilîts a Vençon, li che e je la cjase di famee. O ai fat il liceu classic a Udin e dopo o soi lât a studiâ ae Catoliche di Milan. Gno pari al veve plasê che o studiassin, e duncje mi à simpri incoragjât. Bisugne ancje dî che no ai mai pesât tant sui conts de famee, parcè che o rivavi simpri a otignî la borse di studi.
Une volte laureât, o pensavi di tornâ a insegnâ in Friûl, no ai mai vude chê di fermâmi a Milan. O vevi ancje otignût une suplence in Cjargne cuant che, tal Novembar dal 1971, la Universitât mi à clamât e o soi restât a Milan fin cumò…
Però il leam cul Friûl no lu à mai molât, lui al fâs part ancje di Glesie Furlane. Cemût isal jentrât te socie?
Al è sucedût chê volte dal taramot, sburt di rignuviment ancje culturâl par nô furlans. Jo o ai fat part dal grup che si è batût – cuintri ducj! – par tornâ a fâ sù Vençon come che e je cumò, rispietant la disposizion antighe. E Glesie Furlane e jere coinvolzude ad in plen te operazion. In particolâr, o vin fate la ricostruzion par anastilosi (piere par piere, ndr) dal Domo: 4000 pieris metudis tal puest precîs di prime. Une operazion titaniche che nol crodeve nissun che o saressin stâts bogns di fâ.
Cemût ise nassude la colaborazion cun Augias?
Mi veve invidât a une pontade de sô trasmission, parcè che al veve cualchi gno studi. E je nassude une simpatie, di fat mi à invidât une altre volte in trasmission. Infin, mi à clamât cu la idee di chest libri.
A proposit dal libri, prin di dut la domande classiche: Jesù isal esistût pardabon?
Nol è nissun dubi che al sedi esistût: a esistin testemoneancis fûr dal cristianisim, e je une cuestion esauride za de fin dal Votcent.
Cemût considerâ dutis lis varis liendis che lu disin maridât, sapulît tal Kashmir, e par ultimis chês metudis tal film “The Da Vinci Code” (“Il Codiç Da Vinci”)?
Su la sô vite no vin nuie di sigûr: i Vanzelis a son un anunci, no libris storics. In chê volte, un fantat judeu che dopo dai vincj agns no si maridave al vignive convocât dal rabin: e jere une robe strane, insome. Si stave slargjant, però, la aseticitât, massime te comunitât judee dai Esseni. Pensìn ancje ae figure di Giovanni il Battista. Facil che al podeve jessi stât no maridât, duncje. Pal rest des contis che si sintin, stant che no si san grandis robis de sô vite, chest si preste aes invenzions plui varis.
Cemût nassie une religjon, o come che al è scrit tal sottitul dal libri, cemût che “si costruìs”?
Achì bisugne fâ une precise distinzion par no confondi i doi tiermins: la nassite de religjon cristiane e je dade de resurezion di Jesù Crist; la costruzion e je l’agjî uman di conseguence di bande di chei che a àn fede te resurezion. Par spiegâi miôr il concet o doprarai un esempli che o fâs cui miei arlêfs. Cuant che un si inamore, nol è pussibil regjistrâ l’inamorament. Invezit al è pussibil viodi lis conseguencis: il fantat nol studie, al è dispès distrat, i rapuarts cui gjenitôrs a deventin di insoference… Dutis provis di inamorament inecuivocabilis, che duncje a testemonein l’aveniment di une robe che no si pues descrivi. Dî che une robe no je storiche, nol vûl dî che no je sucedude: la storie no pues regjistrâ l’inamorament. Tal libri, jo o feveli di chel che si pues studiâ, o ben des conseguencis de nassite de religjon: la sô costruzion, apont.
Ce disial des critichis che al à vût il libri di bande dai ambients catolics? Cualchidun al dîs che il bersai al sarès Benedet XVI. Massimo Introvigne, su “Avvenire” al dîs che lui si basarès nome sul sproc dal archeolic e storic francês Salomon Reinach (1858-1932) “mentre la fede dice “io credo” la scienza della storia delle religioni, fondata su “fatti certi”, può dire con orgoglio “io so””, come se la storie e fos la uniche in stât di dî cemût che al è nassût il cristianisim…
Che il bersai al sarès il Pape, no mi met nancje a contestâlu: assurt. Ricevi critichis nol fâs mâl, cul pat che e sedin a plomp, ven a stâi che mi contestin la part storiche. Cualchidun mi à “salvât” me e “condanât” Augias, ma no concuardi: il libri al è di plante fûr di ducj i doi. Pal rest o scuen tornâ a ripeti il concet spiegât parsore: come che al dîs Reinach, la storie e pues dîsi braurose di fondâsi su fats, il plui pussibil obietîfs. E al è un just orgoi, chel di scuvierzi e di contâ fats storics. La veretât e je une altre robe, al è un concet di cirî in ambient filosofic.
Fevelant di glesie di chenti: la glesie di Acuilee, vevie pardabon une sô origjin autonome di Rome?
O vin plusoris indicazions che il cristianisim a Aquilee al sarès di derivazion Africane o de Asie minôr. Jenfri i siei rîts, o cjatìn la lavande dai pîts che e derive de Anatolie (cumò Turchie, ndr) o la benedizion de aghe di divignince Alessandrine (di Alessandrie di Egjit, ndr). Dut chest al rivà vie aghe, midiant di marinârs e di comerciants, stant che Aquilee e je stade un dai plui grancj puarts par secui. Magari cussì no, no cate i studis di Biasutti, Pressacco e Jacumin – straordenari il so studi interpretatîf dai mosaics de basiliche – al è tant inmò di discuvierzi.
Vignint ai nestris dîs, pre Checo e pre Beline volevino jessi i Lutero dal Friûl? Glesie Furlane aspirie a creâ une sorte di religjon protestant furlane, separade di Rome?
Par cont dal “protestantisim” di pre Checo e di pre Toni la acuse e je ridicule: no esistin nancje plui motîfs di separazion jenfri catolics e protestants. Aromai i cantins di difarence a son ducj colâts. Cheste robe che esistarès une glesie “romane” principâl rispiet a chês altris al è un concet di plante fûr tridentin (che al diven dal concili di Trent 1545-1563, ndr). Prime, dutis lis varis glesiis cristianis a erin compagnis e ancje cumò a laressin consideradis cussì, daûr dal ultin Concili. Glesie Furlane e je une associazion di predis e di laics che e opare tal plen spirt dal ultin Concili Vatican II: e je la glesie – in câs – che e sta tradint chel Concili. La fortune di Glesie Furlane e je che i siei membris a son predis e no teolics, se no a saressin stâts metûts a tasê.
Rapuarts jenfri religjons in dì di vuê: in passât sono stadis vicinancis di religjon come che si pues vê cumò in Italie pe presince di tancj imigrâts, cun moscheis dongje di glesiis? Cemût jerino gjestidis?
La uniche convivence stabile che mi ven iniment si è realizade in Turchie cul imperi Otoman: cuntun islam prevalent, ma une tolerance garantide dal stât. Turcs, Armens, Arabics, Grêcs, Ebreus: si diseve che a jerin i cinc dêts dal sultan; i cinc ambients nazionâi che su chei al jere fat sù l’ecuilibri sorenazionâl e intereligjôs dal Imperi de Miezelune. Di fat, la Europe e je simpri stade plui intolerante. Po dopo, clâr, o vin câs virtuôs intun contest intolerant, e intolerancis jenfri un ambient plurâl.
Dree Venier
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
Marziâl
Marc Valeri Marziâl (par latin Marcus Valerius Martialis; Bilibilis, in Spagne, 1 di Març 38/41 - Bilibilis, 102/104) fo un poete roman antîc.
Biografie[cambie | modifiche il codiç]
Nassût in Spagne, a Bilibilis, tra il 38 e il 41, tal 64 al pensà ben di lâ a stâ a Rome par bati coculis e vivi cence fâ un clop di nuie: al faseve cont di campâle cjatant un protetôr fra la schirie di Spagnûi che a jerin te capitâl e lustrantji i stivâi cui viers. No i lè propite ben, parcè che, ancje se al rivà a vivi cence movi un dêt, le mangjà sutile par un biel to; al veve provât cun Seneche e la situazion someave di buine vignude, ma Neron i butà dut par aiar fasintlu copâ. Cuant che al murì ancje Domizian, si cjatà intune situazion imberdeade: sperant di otignî alc, lu veve esaltât in dutis li manieris e cumò la politiche veve cambiât vele e i sostignidôrs dal imperadôr recuie jerin in brutis aghis. Marziâl cjapà sù e tornà in patrie, di gnûf a Bilibilis, là che lu judà une vedue zintile, e podè continuà a vivi cu li mans in glove. Al continuà cussì fin a cuant al murì tra il 102 e il 104.
I epigrams[cambie | modifiche il codiç]
Il fin dai siei epigrams jere essenzialmentri chel di tirâ sù bêçs e par chest si avodà a meti in sene cun malicie ducj i vizis che al cjalave, che a rivavin a stuzigâ i letôrs cun stocadis e viers che a savevin ben becâ; la inspirazion pes sôs maliciis le cjapave plui di stereotips leteraris che no di situazions veris, tornant mil voltis a fevelâ des istessis robis cun piçulis variazions. Si cjate ca e là cualchi toc che al sugeris che Marziâl, se dome al vês cjapât un troi diviers, veve une indule puartade al intimisim. Dut câs, se no a son intims, i siei viers àn sigûr un caratar privât, come la lizere poesie di Catul, che cui siei epigrams e cu la sô rafigurazion de vite vere lu inspirà; dut divers al jere invezit di Orazi: ancje chel pinzeve in maniere concrete caratars e vizis, ma lu faseve par moralizâ, robe che a Marziâl no i impuartave un fregul.
Bibliografie[cambie | modifiche il codiç]
- Paolo Fedeli, Storia letteraria di Roma, Napoli, Ferraro, 2004
- Ettore Paratore, Storia della letteratura latina, Bologne, Sansoni, 1957
Leams esternis[cambie | modifiche il codiç]
- Marziale, treccani.it